U okviru ovog projekta koji se sprovodi od 2017. godine nabavljen je i bager koji će služiti za održavanje letnjeg nasipa. Ono što opštinski čelnici posebno ističu je i činjenica da su sredstva obezbeđena iz EU fondova, dok je iznos učešća lokalne samouprave “pokriven” sredstvima autonomne pokrajine Vojvodine, te tako ovaj projekat poreske obveznike Novog Bečeja neće koštati ništa.\nGovoreći o radovima na letnjem nasipu “Ljutovo”, predsednik opštine Novi Bečej, Saša Maksimović, rekao je: “Posebno mi je zadovoljstvo što se danas nalazimo na letnjem nasipu, odnosno, na nasipu pored reke Tise. U pitanju je izuzetno korisna stvar i iskoristiću priliku da se zahvalim zameniku predsednika opštine koji je vođa projekta i njegovom timu za sprovođenje ovog IPA projekta. Dobili smo više od 300 hiljada, 311 hiljada evra za rekonstrukciju, odnosno sanaciju letnjeg nasipa. Iskoristiću priliku i da apelujem i na izvođača radova, vodoprivredno preduzeće “Gornji Banat“, dau što kraćem mogućem roku, ali, podrazumeva se, kvalitetno, završi radove. Očekujemo topljenje snega sa Karpata, tako da letnji nasip do tada mora biti gotov”\nVođa projektnog tima, Branko Svilengaćin, podsetio je da je sprovođenje ovog projekta proces, da zahteva vreme, ali i da obuhvata veći broj aktivnosti koje će biti realizovane do oktobra ove godine, a među kojima je najznačajnija nabavka “smart” sistema za odbranu od poplava. “Ostale su i dve jako lepe aktivnosti na koje bih pozvao građane. To je organizacija civilne odbrane i zaštite u Novom Bečeju, odnosno, predavanja, radionice i izrada stručnog rada koja nas čeka u narednih nekoliko meseci. Ostalo je da se završi i projektovanje rekonstrukcije letnjeg nasipa Ljutovo, što je predviđeno za završnu fazu projekta. Očekujemo završetak projekta, dobili smo idejni projekat, a u uskoro ćemo dobiti i glavni, izvođački projekat. Na ovaj način ćemo dobiti jasnu sliku, kako stanja nasipa, tako i potrebnih radova, kako bi ovaj nasip u budućnosti sa nekim drugim sredstvima, to opet ponavljam i svaki put naglašavam da u ovim projektom to nije predviđeno i za to nismo dobili sredstva, dakle, da bismo u nekim narednim projektima mogli samu krunu nasipa da ojačamo, što jeste suština” zaključio je Svilengaćin.\nViše o samim radovima rekao nam je Dragan Felbab, direktor vodoprivrednog preduzeća “Gornji Banat”: “Radovi obuhvataju tarupiranje nasipa, odnosno uništava se biljna vegetacija mehaničkim putem. Kada to završimo videćemo stanje krune nasipa, dovešćemo zemlju i izravnati krunu čime ćemo nasip dovesti u dobro stanje, odnosno biće onakav kakav je na koti gornjeg nasipa”. On je dodao i da postoji mogućnost da radovi budu završeni i pre predviđenog roka: “Radovi se odvijaju dobro, čak i brže od predviđene dinamike. Na tabli piše da je rok za završetak radova četiri meseca, no mi ćemo ih završiti za dva, dva i po meseca. S obzirom da radimo već više od mesec dana, znači da će za oko mesec dana radovi biti gotovi”


KSB proizvodi za DRENAŽU– dizajnirani za pouzdani transport otpadnih voda\nBrzo, čisto, pouzdano – KSB nudi pouzdana rješenja za tretman svih vrsta otpadnih voda.\nIspiranje WCa, garaža ili pristupnih rampi: KSB nudi pravo rješenje za sve zahtjeve drenaže, bilo da se radi o stabilnim instalacijama ili prijenosnim pumpama za komunalne ili oborinske vode.\nKSB rješenja za sve tipove drenažnih aplikacija:\nUzimanje vode iz rijeka ili spremnika\nDrenaža otpadne vode u domaćinstvima\nDrenaža podrumskih prostorija u slučaju poplave\nOdržavanje zadanog nivoa vode\nZa pregled proizvoda KSBa za DRENAŽU pogledajte katalog proizvoda.\nAma Drainer Box mini je pouzdana i kompaktna automatska jedinica za podizanje otpadne vode (za ...\nViše to Novi Ama Drainer Box mini - svestrana, pouzdana i moderna\nKSB visoko učinkovita Amarex KRT pumpa za otpadnu vodu sa štedljivim IE3 motorom.\nViše to Visokoučinkovite pumpe za otpadnu vodu sa motorima IE2 i IE3\nLevelControl Basic 2 kontrolna jedinica nudi apsolutno siguran I optimalan nadzor rada pumpi. Služi za upravljanje I nadzor rada vrlo širokog spektra pumpi.\nViše to LevelControl Basic 2 – kontrolna jedinica za punjenje spremnika ili drenažne aplikacije\nApsolutno jedinstvena I pouzdana: “state-of-the-art” Ama-Drainer N potopna pumpa dizajnirana je da vrhunskim performansama ostvari izniman stupanj učinkovitosti, zahvaljujući optimiziranoj hidraulici I motoru.\nViše to Ama-Drainer N – potopna pumpa za zahtjevne uvjete\nCK 800 gotova pumpna stanica\nIzdržljiva I primjenjiva u raznim područjima: CK 800 gotova crpna stanica sa pumpama idealna za aplikacije poput sakupljanja I zbrinjavanja otpadnih I komunalnih voda ili drenažu.\nViše to CK 800 gotove crpne stanice za otpadne vode – visokokvalitetni materijali, jednostavna instalacija\nKompaktno fekalno postrojenje: mini-Compacta fekalno postrojenje dizajnirana je za prepumpavanje fekalnih voda iz WC-a smještenih ispod razine kanalizacije ( podrum ).\nViše to Potopna mini-Compacta fekalna jedinica – spremna za instalaciju


Megan Markl nikada ranjivija u novom podkastu: Mrzeli su me – Tračara\nMegan Markl nikada ranjivija u novom podkastu: Mrzeli su me\nU sklopu obeležavanja Svetskog dana mentalnog zdravlja, što je u fokusu humanitarnog rada princa Harija i Meghn Markl, par je u svom domu u Kaliforniji ugostio srednjoškolce. Megan je pred mladim gostima otvorila dušu.\nNaime, u dnevnom boravku nove vile u Santa Barbari, Megan i Hari pripremili su medijsku opremu i sofe za srednjoškolce koji su se odazvali njihovu pozivu za snimanje novog podcasta.\nUzbuđeni gosti, dva dečaka i jedna devojka, smestili su se u jednu fotelju dok su preko puta njih sedili poznati supružnici, kojima je tema mentalnog zdravlja jedna od fokusa otkada se bave humanitarnim radom.\nU razgovoru s tinejdžerima, Megan je otvoreno započela temu trolanja, govora mržnje i virtuelnog nasilja na društvenim mrežama. To su problemi savremenog doba, s kojima se susreće i sama bivša glumica.\n“Rekli su mi da sam prema statistikama prošle godine bila osoba koju su najviše mrzeli, tako da o ovome pričam iz ličnog iskustva. Sada sam već osam meseci kod kuće, čuvam bebu, nisam toliko izložena javnosti i osećam se puno bolje”, rekla je ona.\n“Trolovanje na internetu ume da bude veoma jako i ostavlja trajne posledice na mentalno zdravlje. Ume da te pogodi i da te sačeka nespremnog. Nije bitno da li imas 15 ili 25 godina”, dodala je Megan.\nPrevPrethodna vestBred i Anđa vade tešku artiljeriju u ratu za starateljstvo\nNaredna vestSofija mesec dana posle porođaja, kao da nije ni bila trudnaNext


Manifestacija Dani slobode od do 1. novembra u Beogradu\nIzvor: Radio Televizija Vojvodine, 19.Okt.2018, 05:54\nManifestacija "Dani slobode", kojom se obeležava 100 godina od oslobođenja Beograda u Prvom svetskom ratu i 74 godine od oslobođenja Beograda u Drugom svetskom ratu, počeće danas i trajaće do 1. novembra.\nPrvi put, u svim beogradskim i osnovnim školama danas će biti pročitan proglas o značaju obeležavanja ovih važnih datuma za prestonicu, dok će u 19 sati u staroj fabrici šećera na Čukarici biti izvedena predstava "Oslobađanje Beograda u pet slika", reditelja Ljubiše >> Pročitaj celu vest na sajtu Radio Televizija Vojvodine << Ristića, koja će na autentičan način prikazati borbe i ratna dešavanja.\nPublika će pratiti predstavu u pokretu od ulaska u kompleks fabrike do završnog prizora u ostacima glavne mašinske hale, uz učešće 90 umetnika, saopštio je gradski Sekretarijat za informisanje.\nNarednog dana, 20. oktobra, biće položeno cveće na Groblju oslobodilaca Beograda, na Spomenik sovjetskom vojniku u okviru Groblja oslobodilaca Beogada u Drugom svetskom ratu i na Spomenik sovjetskim veteranima na Avali.\nTakođe, 20. oktobra biće održan Memorijalni defile "Korakom pobede do slobode" koji će početi u 13 sati od ugla Trga Nikole Pašića i Terazija do Palate "Albanija", gde će biti održan koncert "Oslobađanje-pobeda kroz muziku i igru".\nU Kosturnici braniocima Beograda na Kalemegdanu u ponedeljak, 22. oktobra biće izvedena Scenska rekonstrukcija govora majora Dragutina Gavrilovića, a u ponedeljak, 27. oktobra kroz Knez Mihailovu ulicu, od Terazija do Kalemegdana, predviđen je Defile vojne muzike uz saradnju sa paradnim orkestrom Ministarstva odbrane.\nU subotu, 27. oktobra i u nedelju, 28. oktobra biće organizovane besplatne posete Vojnom muzeju, a u nedelju, 28. oktobra biće položeni venci na Osmatračnicu srpske vrhovne komande sa Kajmakčalana.\nManifestacija "Dani slobode" biće završena u četvrtak, 1 novembra Izložbom na otvorenom povodom 100 godina od oslobođenja Beograda u Prvom svetskom ratu, koja će biti postavljena u Pionirskom parku, na platou između Predšedništva i Skupštine grada u četvrtak.\nTakođe, istog dana planirano je polaganje venaca na Kosturnicu braniocima Beograda 1915. godine na Novom groblju, kao i muzičko dramski spektakl "Beogradske sene" na platou Skupštine grada Beograda.\nBlic: POČELI "DANI SLOBODE" Predstava "Oslobođenje Beograda u pet slika" oživela sećanje na borbe protiv nacista oktobra 1944.\nMemorijalni defile "Korakom pobede do slobode" biće održan sutra od 13 sati od Igumanove palate do palate Albanija. Defile je deo manifestacije "Dani slobode" kojom se ove godine, osim 74 godine od oslobođenja Beograda u Drugom svetskom ratu, obeležava i 100 godina od oslobođenja Beograda u Prvom...\n19.Okt.2018: Radio Televizija Vojvodine


Ubijeni bivši fudbaler iz Južne Afrike Mark Bačelor za koga se sumnja da je od srpskih krimilanaca ukrao tonu kokaina dovodi se u vezu i sa krijumčarenjem iste droge u Australiju, koje je sprečeno - na dan njegovog ubistva.\nU nastavku istrage ubistva fudbalera Marka Bačelora, likvidiranog u Johanezburgu pre dve nedelje policija je došla do novih saznanja. Naime, nakon što je Bačelor ubijen u Joburgu, kada su dvojica nepoznatih napadača prišla njegovom automobilu, i u njegovom smeru ispalila kobnih sedam hitaca, na površinu je isplivala veza ove bivše fudbalske zvezde sa srpskim podzemljem u Južnoj Africi.\nMediji u ovoj zemlji preneli su da je Bačelor optužen da je ukrao pošiljku tone kokaina krajem prošle godine, a da je u krađu umešan i Srbin Ivan Đorđević.\nTa droga, preneo je “Sandej Tajms” u južnoafričke luke došla je iz Brazila i Holandije.\nTamošnji mediji primetili su da je način na koji je Bačelor ubijen, prepoznatljiv za srpske kriminalce koji gospodare tamošnjim podzemljem. Đorđević je, podsećanja radi, likvidiran u aprilu ove godine dok se uparkiravao u stambeni kompleks u Johanezburgu.\nUbistvo fudbalera dovelo je i do sledećeg pitanja - da li je on, nakon što je, kako se sumnja, od Srba ukrao tonu kokaina, umešan u krijumčarenje iste droge u Australiju?\nNaime, južnoafrički mediji ispituju da li ubistvo Bačelora ima veze sa zaplenom 384 kilograma kokaina koja se dogodila ranije istog dana. Granična policija Australije otkrila je kokain u bageru koji je uvezen iz Južne Afrike i uhapsila dvojicu muškaraca od 33 i 34 godine. Izvor tamošnjih medija kaže da je moguće da je neko odao Bačelora nakon zaplene i hapšenja.\nPodsećanja radi, nekoliko minuta nakon što je Bačelor ubijen, privatni istražitelj uzeo je sa lica mesta telefon žrtve. On je ubrzo pronađen i uhapšen, ali ubrzo i pušten. Ipak, otkriveno je da su neke informacije iz Bačelorovog telefona obrisane.\nHapšenje 62 osobe zbog opšteg kriminala


GRADONAČELNIK PRIJEDORA: Niko neće biti amnestiran od odgovornosti za vakcine | Banjaluka.net\nGradonačelnik Prijedora Dalibor Pavlović izjavio je danas da će onog trenutka kada bude završena istraga u vezi sa propadanjem određene količine vakcina u prijedorskom Domu zdravlja postupiti u skladu sa zakonom, te da niko neće biti amnestiran od bilo kakve odgovornosti ukoliko se utvrdi da je u pitanju ljudski faktor.\nPavlović je na konferenciji za novinare stakao da je šokiran i pogođen kao čovjek, a potom i kao gradonačelnik ovim što se desilo u Domu zdravlja.\n“Kontaktirao sam odmah direktora Doma zdravlja, Tužilaštvo i policiju i u što skorijem vremenu očekujem izvještaj o svim dešavanjima, nakon čega ću se oglasiti”, rekao je Pavlović, dodavši da su nadležni na terenu i utvrđuju činjenično stanje.\nOn je rekao da neće i ne želi da prejudicira stvari i optužuje bilo koga, ni doktore ni medicinske radnike ni direktora, dok ne dobije zvanične podatke i ponovio da svako odgovara za svoje postupke i da niko neće biti amnestiran, posebno u trenutku kada se vodi borba za nabavku vakcina.\n“Ja odgovaram za svoje postupke i to tražim od svih koji rade na odgovornim pozicijama. Svi moraju da odgovaraju za sve ono što se dešava u njihovim preduzećima”, poručio je gradonačelnik Prijedora.\nGovoreći o jučerašnjem nestanku električne energije zbog čega je propala određena količina vakcina, Pavlović je rekao da živi 50 metara od Doma zdravlja i da je struje nestajalo, te da će uskoro o tome dobiti zvaničnu informaciju iz nadležnog preduzeća.\nKada je riječ o zdravstvenom stanju osoba koje su juče primile vakcinu protiv virusa korona, Pavlović je rekao da su oni dobro i da, prema informacijama iz Doma zdravlja kojima on raspolaže, taj dio vakcina nije uopšte bio upitan niti je do njih došao prekid hladnog lanca.\n“Prema informacijama koje imam, te vakcine u tom trenutku nisu bile u istom frižideru. Očekujem da dobijem zvanične informacije u što skorijem roku pa ću moći dati preciznije podatke i u vezi sa tim”, pojasnio je Pavlović.\nNa pitanje zašto u Domu zdravlja nije upaljen agregat nakon nestanka električne enrgije, Pavlović je rekao da ne zna, te da čeka tu informaciju.\n“Prema informacijama kojima raspolažem, bio je upaljen UPS koji je odgovarao tom zamrzivaču i on je pregorio. Čekam detaljne informacije od MUP-a jer oni su nadležni da utvrde stvarno činjenično stanje tako da ne mogu sada davati više informacija”, naveo je Pavlović.\nKada je riječ o revakcinacija građana Prijedora, gradonačelnik je rekao da su dva mjeseca rok za primanje druge vakcine, te da očekuje da će u tom periodu stići vakcina Sputnjik V i naglasio da je Grad spreman da pomogne Institutu za javno zdravstvo da finasira ovaj dio vakcina koji je oštećen kako bi se nastavilo sa normalnom imunizacijom.\nVršilac dužnosti direktora Doma zdravlja Prijedor Slobodan Javor izjavio je juče da je u ovom gradu privremeno obustavljeno davanje druge komponente vakcine Sputnjik V, budući da je zbog nestanka električne energije u više navrata došlo do prekida hladnog lanca vakcine.\nOkružno javno tužilaštvo Prijedor formiralo je na osnovu medijskih napisa predmet o propadanju određene količine vakcina u Prijedoru, rekao je Srni glavni tužilac tog tužilaštva Mladen Mitrović.


Na novom indeksu Srbija na 69. od 180 mesta po ekonomskim slobodama | Talas.rs\nFondacija Heritage objavila je najnoviji Indeks ekonomskih sloboda – Srbija se nalazi na 69. mestu od ukupno 180 analiziranih zemalja, što je pomak u odnosu na prošlu godinu kada smo bili 80. na listi.\nSrbija se nalazi u kategoriji zemalja koje su ocenjene kao “umereno slobodne”, a ispred nas u ovoj kategoriji našli su se Turska (68), Albanija (52) i Rumunija (42).\nPoseban napredak zabeležen je u oblasti zaštite vlasničkih prava i javne potrošnje, dok su monetarna sloboda, sloboda rada i poreska opterećenja ocenjene lošije u odnosu na prethodnu godinu.\nO čemu se radi – da li je srpska privreda zaista napredovala toliko da skočimo za 11 mesta na listi ekonomski najslobodnijih zemalja sveta?\nBolje je poslušati subjektivne utiske privrednika i građana o vlasničkim pravima\nEkonomista Slaviša Tasić u izjavi za Talas objašnjava šta je uticalo na bolje, a šta na lošije ocene u određenim oblastima:\n„Ovaj indeks prikuplja neke podatke samostalno ali i dosta kombinuje i agregira iz drugih izvora, uključujući Doing Business Svetske banke i Izveštaj o konkurentnosti Svetskog ekonomskog foruma. Upravo je deo o vlasničkim pravima preuzet iz drugih izvora i to je sve što metodologija kaže. Zato nije jasno kako su tačno dobili utisak o boljoj zaštiti vlasničkih prava.”\n“Ali ako se pogleda dinamika ocene vlasničkih prava u Heritage indeksu, vidi se da je ona naglo skočila nabolje između 2014. i 2016 godine, zatim opala u godini koja je uključivala događaje iz Savamale, a ove godine opet porasla. Ukupno gledano, nemam najbolje mišljenje o ovoj metodologiji. Neke stvari jednostavno nisu merljive i uporedive.“\nTasić dodaje da je o sigurnosti vlasničkih prava u zemlji „bolje poslušati subjektivne utiske privrednika i građana“ i objašnjava da kvantitativna ocena nije pouzdana kada govorimo o vlasničkim pravima jer „daje privid objektivnosti i preciznosti.“\n„Javna potrošnja je, sa druge strane, kvantitativna mera i tu se jasno vide efekti fiskalne konsolidacije iz prethodnih godina. Heritage indeks inače procesira podatke iz prethodnih par godina.“\nKonačno, kada je reč o monetarnoj slobodi, Tasić objašnjava da ona, u definiciji ove fondacije, uglavnom obuhvata inflaciju, tako da je slabija ocena rezultat blagog rasta inflacije u 2017.\n„Ocena o slobodi rada vezana je verovatno za izmene Zakona o radu ili računanja osnovice za poreze i doprinose“, zaključuje.\nTalas video: Zašto su ekonomske slobode važne za Srbiju?\nHeritage indeks meri vladavinu prava i otvorenost tržišta\nFondacije Heritage objavljuje Indeks ekonomskih sloboda od 1995. godine u saradnji sa listom Wall Street Journal.\nCelu listu i izveštaj za 2019. godinu možete pogledati ovde\nOvaj indeks meri vladavinu prava kroz sigurnost vlasničkih prava i nivo korupcije, ograničenu vladu kroz nivo javne potrošnje i fiskalne slobode, regulatornu efikasnost kroz monetarne slobode, slobodu poslovanja i ugovaranja rada, kao i otvorenost tržišta kroz slobodu trgovine, investicija i finansijske slobode.\nEkonomske slobode su važne za prosperitet građana\nKada ove kategorije primenimo na svakodnevni život, ekonomske slobode znače pravo građana da slobodnu raspolažu svojim novcem, ulažu, štede, da naplaćuju potraživanja i imaju pravnu sigurnost. Viši nivo ekonomskih sloboda znači lakše pokretanje sopstvenog biznisa, transparentniji rad državnih institucija i jednostavniju administraciju. Vladavina prava je ključni stub ekonomskih sloboda.\nKako Heritage indeks pokriva veliki broj oblasti, reforme u svakoj od njih mogu da doprinesu boljoj oceni na listi ekonomski najslobodnijih zemalja.\nDugoročno, ekonomske slobode pospešuju rast privrede – više o tome čitajte u Libekovoj studiji.\nPročitajte i: Srbija i Hrvatska – ko je bolje ocenjen na globalnim indeksima i zašto?\nNova lica u politici ne padaju s neba\nSergej je u pravu da nema škole za političare – uspešni svetski primeri\nTAGS: ekonomija ekonomske slobode Heritage indeks ekonomskih sloboda vladavina prava


Premeštanje beležnice programa OneNote za Windows koju ste podelili sa drugima - OneNote\nPremeštanje beležnice programa OneNote za Windows koju ste podelili sa drugima\nOneNote je odlična alatka za saradnju. Možete da delite beležnicu s drugima da bi mogli da prikazuju ili uređuju sadržaj i rade zajedno. Ako želite da premestite deljenu beležnicu na novu lokaciju, svakog ko treba da joj pristupa treba obavestiti o novoj lokaciji. To ne može da se postigne jednostavnim premeštanjem datoteke OneNote beležnice.\nDa biste promenili lokaciju deljene OneNote beležnice, morate da napravite novu beležnicu na novoj lokaciji i premestite sadržaj stare beležnice u nju, odeljak po odeljak, tako što ćete pratiti ove korake:\nSavet: Razmotrite premeštanje beležnica samo kada znate da će aktivnost deljenog uređivanja biti minimalna. Dobra ideja je i da prvo napravite rezervnu kopiju svih datoteka pre nego što unesete neke značajne promene, posebno ako ste vi ili druge osobe usred važnog posla.\n1. korak: priprema za premeštanje\nU programu OneNote odaberite stavke Datoteka > Novo i izaberite lokaciju nove fascikle u uslugama OneDrive ili SharePoint na koju želite da postojeća beležnica bude premeštena.\nUnesite ime za beležnicu i odaberite stavku Kreiraj.\nNapomena: Kada izaberete stavku Kreiraj, možda će vam biti zatraženo da delite novu beležnicu sa drugim osobama tako što ćete ih pozvati. Možete odmah da pošaljete poziv e-poštom na novu lokaciju tako što ćete izabrati stavku Pozovi osobe ili ostaviti ovo do koraka 3 biranjem Ne sada. Osobe koje primaju poziv sada neće moći da vide stare odeljke beležnice na novoj lokaciji dok ne dovršite 2.\n2. korak: premeštanje beležaka\nU staroj beležnici kliknite desnim tasterom miša na karticu odeljka i odaberite stavke „Premesti“ ili „Kopiraj“.\nSa liste beležnica odaberite novu beležnicu i odaberite stavku Premesti.\nPonovite korake 1 i 2 dok sve odeljke ne budu u novoj beležnici. Trenutno nema načina za biranje i premeštanje više odeljaka odjednom.\nPritisnite kombinaciju tastera Shift+F9 na tastaturi da biste ručno sinhronizovali sve beležnice i sačekajte da se sinhronizacija završi. Ako koristite Touch uređaj bez spoljne tastature, koristite prikazivač statusa sinhronizacije beležnice za sinhronizaciju da biste započeli sinhronizaciju. . Više informacija potražite u članku Prikaz statusa sinhronizacije deljenih beležnica.\nKad OneNote završi sinhronizaciju promena, premešteni odeljci biće vidljivi svima kad otvore lokaciju nove beležnice.\n3. korak: Obaveštavanje osoba o lokaciji nove beležnice\nOneNote ne može da ažurira lokaciju beležnice sa ljudima sa kojima je delite. Postoje dva načina da ih obavestite o lokaciji nove beležnice:\nU originalnoj beležnici napravite novi odeljak sa stranicom koja sadrži vezu ka novoj beležnici i preporuku da je ljudi otvore. Da biste kreirali veze ka novoj lokaciji, pogledajte odeljak Kreiranje veze za deljenje u deljenju OneNote 2016 za Windows beležnice sa drugim osobama.\nPošaljite e-poruku sa pozivom za deljenje iz nove beležnice. Informacije o tome kako da generišete e-poruku sa pozivom za deljenje potražite u članku Deljenje beležnice programa OneNote 2016 za Windows sa drugima.\nNapomena: Kad budete sigurni da svi pristupaju beležnici sa nove lokacije, staru datoteku beležnice možete trajno da izbrišete. Pogledajte članak Brisanje OneNote 2016 za Windows beležnice iz usluge OneDrive.\nPrestanak deljenja beležnice u usluzi OneDrive\nKada ste spremni za premeštanje deljene beležnice na novu lokaciju, uradite sledeće:\nKreirajte novu beležnicu (Datoteka > Novo) na lokaciji na koju treba premestiti drugu beležnicu.\nObavestite osobe sa kojima delite staru beležnicu da je premeštate i da bi trebalo da otvore novu beležnicu. To možete uraditi na jedan od dva načina:\nU originalnoj beležnici kreirajte novi odeljak sa stranicom koja sadrži instrukcije (preporučuje se).\nPošaljite im e-poštu sa instrukcijama.\nU oba slučaja uključite URL adresu nove beležnice i dodajte neki tekst na stranicu ili u e-poštu da biste objasnili gde je i zašto je beležnica premeštena.\nKada ste spremni da premestite beleške iz stare beležnice u novu, uradite sledeće:\nUverite se da su i stara i nova beležnica otvorene i prevucite svaki odeljak stare beležnice u novu beležnicu.\nAko ste prethodno kreirali odeljak u staroj beležnici da biste rekli drugim osobama da je beležnica premeštena, ostavite taj odeljak u staroj beležnici. Na taj način će svi koji nakon nekog vremena otvore staru beležnicu (na primer, kolega sa posla koji se vratio sa produženog odmora) moći da vide gde su beleške premeštene.\nPritisnite kombinaciju tastera Shift+F9 na tastaturi da biste ručno sinhronizovali sve beležnice i sačekajte da se sinhronizacija završi. Kada OneNote završi sa sinhronizovanjem promena, svi će videti novu strukturu beležnice kada se sledeći put prijave u novu beležnicu.\nZatvorite staru beležnicu. Na taj način je ne brišete, ali će vas sprečiti da se vratite na nju iz navike.


Danas podkast 5. jul - Nove mere, Novi Pazar, novi savez\nZbog epidemiološke situacije u Srbiji prouzrokovane korona virusom, autori podkasta Danasa Selena Kosorić i Vojislav Stojsavljević i ove nedelje sa gostima su razgovarali preko platforme Zoom.\nGosti podkasta ove nedelje bili su urednik ekonomije u Danasu Aleksandar Milošević i novinar na protalu Danasa Miloš Đošić, a glavna tema bila je najava novih mera u cilju suzbijanja epidemije korona virusa. Pored toga, razgovaralo se i o dešavanjima u Novom Pazaru, kao i o potencijalnom raspadu Saveza za Srbiju.\nDanas podkast 27. jun - Korona, izbori, pa korona\nNakon mesec dana snimanja uživo, zbog epidemiološke situacije u Srbiji prouzrokovane korona virusom, autori podkasta Danasa Ljiljana Bukvić i Vladimir Maričić ove nedelje sa gostima su razgovarali ponovo preko platforme Zoom.\nProgramska direktorka Građanskih inicijativa i kolumnistkinja portala Danasa Bojana Selaković i jedan od autora emisije "Dobar loš zao" i jedan od najčitanijih kolumnista Danasa Nenad Kulačin sa našim kolegama razgovarali su ono o čemu govori čitava Srbija ove sedmice - o izborima i koroni i kako su oni uzročno-poslednično povezani.\nDanas podkast 21. jun - Da li ćemo posle izbora ponovo u karantin?\nU ovoj jubilarnoj epizodi, u vreme izborne tišine, voditeljski parovi podkasta Danasa - Selena Kosorić, Ljiljana Bukvić, Vladimir Maričić i Vojislav Stojsavljević okupili su se zajedno, bez gostiju, da pričaju o jednoj od najaktuelnijih tema poslednjih dana - da li nas očekuje ponovo karantin zbog korona virusa posle izbora.


KAPA : Članak : Nova novčanica u Srbiji\nObjavljen: 26. decembar, 2011. | Autor: Nia Nedeljković\nSa ulaskom Regulusa u znak Device 21. 12. 2011., u Srbiji je dva dana kasnije osvanula vest da će se od januara meseca 2012. godine u opticaju naći novčanica sa likom velikog naučnika Milutina Milankovića. Zanimljivo je da se i na ovaj način oglasio Regulus u Devici kojime vlada patuljasta planeta Ceres – čiji arhetip ukazuje na vladarku prirode i prirodnih ciklusa smene godišnjih doba na Zemlji, ali i velikih klimatskih ciklusa koji ukazuju na smenu ledenih doba.\nPored Nikole Tesle i Mihajla Pupina, Milutin Milanković je jedan od trojice najvećih srpskih naučnika, čije ime je ovekovečeno kao jedno od najslavnijih u svetskoj klimatologiji, geofizici, nebeskoj mehanici i astronomiji, čije je kapitalno delo „Kanon osunčavanja“ proglašeno od strane svetskih naučnika jednim od najznačajnijih naučnih ostvarenja 20. veka. Ovim svojim kapitalnim delom, Milanković je po prvi put u istoriji nauke objasnio hronologiju smene ledenih doba, matematički prikazavši vremenski razvoj temperaturnih uslova na našoj planeti i ukazao na uticaje Sunčevog zračenja koje upravlja mehanizmom termičkih pojava na Zemlji.\nU kojoj meri je ovaj naučnik na podsvesnom nivou bio inspirisan božanskim arhetipom Demetre (Ceres) koji je vršio veliki uticaj na njegov život i delo, ukazuje njegova Sunčeva natalna karta.\nNatalna pozicija Milankovićeve Ceres obrazuje egzaktan trigon sa pozicijom Venere iz karte njenog otkrića, koja ujedno predstavlja i dispozitora ove patuljaste planete, budući da je ona otkrivena na 23º Bika. Ovo je jedan od snažnih pokazatelja Milankovićeve povezanosti sa ovim arhetipom majke prirode planete Zemlje i vladarkom njenih klimatskih ciklusa.\nUkoliko obratimo pažnju na sam MC u Sunčevoj karti rođenja Milutina Milankovića, videćemo da njegovom naučničkom karijerom vlada Uran sa nultog stepena znaka Device na koji je upravo zakoračio zvezdani predvodnik čovečanstva Regulus, inicirajući i samu Ceres koja ovim devičanskim znakom vlada. Iz ovog razloga, svojim ulaskom u Devicu, kao što je i opisano u knjizi „Odiseja 2012“, Regulus budi sećanje na našeg velikana Milutina Milankovića, čijim će se naučnim otkrićima ponovo pristupiti na početku novog Doba Device kroz sve veću aktuelnost klimatskih promena.\nU sekundarnoj progresiji Milutina Milankovića za period objavljivanja vesti o novoj novčanici vidimo da je tokom ove godine njegov sekundarni Asc sa Venerom (na 23º Device) obrazovao egzaktan trigon sa samom pozicijom Ceres u trenutku njenog otkrića (23º Bika). Takođe vidimo da se i sekundarni vladar Milankovićevog Asc – Merkur približava egzaktnom trigonu sa natalnom pozicijom Ceres u Milankovićevom natalu, čime možemo zaključiti da će za godinu dana od sada njegova naučna otkrića ponovo postati aktuelna. Iz ovog razloga je moguće pretpostaviti da će sledeća godina biti veoma značajna za konačan dogovor svetskih sila oko „Kyoto protokola“ koji još uvek stoji nepotpisan od strane najvećih svetskih zagađivača.\nNovčanica od 2000 dinara i karta Srbije\nMeđutim, astrološki pokazatelji neumitno ukazuju i na povratak Milutina Milankovića iz dubina srpske kolektivne svesti koja ga je dugo vremena držala pod ključem zaborava, putem nove novčanice od 2000 dinara, čiji život započinje upravo ulaskom Regulusa u Cererin znak Device.\nU natalnom horoskopu Srbije vrh 2. kuće koja opisuje finansije zemlje se nalazi na 19º Strelca, čiji je vladar Jupiter na 3º Vodolije. Vest o puštanju nove novčanice sa Milankovićevim likom je prvi put javno objavljena 23. decembra 2011. godine, a za trenutak objave uzimamo početak večernjeg „Dnevnika“ u 19h i 30 minuta u kome je nacija obaveštena o ovom događaju. U karti trenutka kada je vest objavljena vidimo Veneru, kao planetu novca, koja se toga dana našla upravo na 3º Vodolije, čime je obrazovala egzaktnu konjunkciju sa vladarem 2. kuće natalne karte Berlinske Srbije! Sa druge strane vidimo i snažnu konjunkciju između tranzitnog Meseca u trenutku objavljivanja ove vesti, sa vrhom 2. kuće natalne karte Berlinske Srbije. Takođe je i MC karte Berlinske Srbije obrazovao veoma snažnu konjunkciju sa vrhom 2. kuće karte trenutka objavljivanja vesti o novoj novčanici. Na prvi pogled ovo su sve uistinu dobri pokazatelji koji bi naznačili popravljanje finansijske situacije u zemlji. Ipak, istražujemo dalje.\nNe treba zaboraviti ni na činjenicu da se tranzitni Jupiter (vladar 2. kuće natalne karte Berlinske Srbije) u danu objavljivanja vesti o novoj novčanici našao na nultom stepenu znaka Bika, obrazovavši egzaktan trigon kako sa pozicijom Regulusa na nultom stepenu Device, tako i sa natalnim Uranom Milutina Milankovića, koji je vladar njegovog MC-a i samim tim njegove naučne karijere, što sve pored naznake da će Srbija dobiti novu novčanicu sa njegovim likom, može ukazati i na finansijsko popravljanje situacije kroz simboliku onoga čime se Milutin Milanković bavio. Ako znamo da je ta oblast “klimaktologija”, kao i da je njegov horoskop snažno povezan sa Ceres (koja vlada klimom, ali i usevima), možemo pretpostaviti da je okretanje ka proizvodnji zdrave, organske hrane nešto čemu će se u narednom periodu zemlja okernuti, što će se ispostaviti kao profitabilan poduhvat.\nSrbija i Ceres\nMeđutim, ovaj tranzitni Jupiter je istovremeno obrazovao i egzaktnu konjunkciju sa Ceres u sekundarnoj progresiji horoskopa Srbije, čime smo dobili poruku o veoma značajnoj novčanici koja se pojavljuje u trenutku buđenja arhetipa Ceres od strane Regulusa kada on prelazi u znak Device kojime ona vlada. Dakle, hoće li ova novčanica sa likom Milutina Milankovića na njoj, naučnika čijom karijerom je vladala sama vladarka klime, života i ishrane – Ceres, ukazati na značajan pomak koji Srbija može napraviti sa početkom novog Doba Device? Na ovo pitanje možemo pronaći odgovor i među ostalim pokazateljima.\nI sama Venera u natalnoj karti Srbije predstavlja signifikatora za monetu iz čije konjunkcije sa Milankovićevom Ceres uviđamo da će se njegov lik na novčanici Srbije naći u periodu kada Regulus bude aktivirao ovaj arhetip - vladarku Device, ulaskom u njen znak.\nMeđutim, priča o Milutinu Milankoviću i njegovom liku na novoj novčanici Srbije u sebi krije dublju poruku, što će nam otkriti i karta novog Saros ciklusa koja je stvorena Sunčevom eklipsom od 1. jula 2011. godine.\nU karti novog Saros ciklusa solarnih eklipsi, koji će vršiti uticaj na mundanom nivou tokom sledećih 1200 godina, vidimo egzaktan trigon između vladara Asc – Merkura sa pozicijom Ceres na 28º Riba, čime zaključujemo o velikoj aktuelnosti uticaja Ceres po pitanju klime ali i svih drugih tema koje proizilaze iz njenog uticaja, zaključno sa temom hrane. U prenatalnoj eklipsi Milutina Milankovića, koja opisuje zadatak duše u utelovljenoj inkarnaciji, vidimo njegovog natalnog suvladara MC-a – Saturna u egzaktnoj konjunkciji sa pozicjiom Ceres na početku novog Saros ciklusa. Ovo je još jedan od snažnih pokazatelja povezanosti ovog naučnika sa tematikom Ceres i njene aktivne uloge u domenu klime, prirode same planete ali i proizvodnji biljne hrane kojom ona prirodno vlada. I drugi vladar MC-a Milutina Milankovića u karti njegove prenatalne eklipse – Uran, obrazuje egzaktnu konjunkciju sa samim Ascendentom karte novog Saros ciklusa, potvrđujući svu aktuelnost njegovih naučnih radova u narednom dobu. Upravo se na ovom 3º Device nalazi i MC natalne karte Srbije, ukazujući na važnost uticaja same Ceres u budućnosti ove zemlje, koja se u periodu svetske ekonomske krize kao i klimatskih oscilacija koje uslovljavaju sve veću potrebu za hranom, može okrenuti agronomiji i proizvodnji zdrave hrane za kojom će se vremenom javljati sve veća potreba na svetskom tržištu.\nDominantan pokazatelj budućih trendova naše privrede je pozicija Jupitera u karti novog Saros ciklusa, koji se u tom periodu našao u egzaktnoj konjunkciji sa natalnom pozicijom Ceres u karti Srbije. Sobzirom da Jupiter predstavlja vladara vrha 2. kuće natalne karte naše zemlje, nije teško zaključiti da će se u budućnosti naša privreda značajno oporaviti putem proizvodnje i izvoza zdrave hrane.\nSama prenatalna eklipsa Milutina Milankovića na 2º Vodolije u snažnoj konjunkciji sa pozicijom Venere u danu objavljivanja vesti o novoj novčanici sa njegovim likom (ali i u konjunkciji sa natalnim Jupiterom karte Berlinske Srbije kao vladarem 2. kuće) opisuje ovaj važan događaj za našu monetu, koji zasigurno otkriva poruku o budućoj smernici ove zemlje ka trendovima novog Doba Device u koje smo zakoračili. Novac je kao i ishrana pod vlašću planete Venere, vladarke plodova i znaka Bika koji govori o obrađivanju zemlje, a koja takođe vlada i monetarnim i ekonomskim sistemom države. Stoga nije teško zaključiti da će Srbija u budućnosti prepoznati jednu od najvažnijih privrednih grana kojima vlada sama Ceres i usmeriti se ka proizvodnji zdrave hrane koja će u budućem dobu predstavljati jednu od najznačajnijih vrednosti koje će jedna zemlja imati da ponudi svetskom tržištu.\nDoba Device u koji je svet zakoračio, zahtevaće od nas veće angažovanje na polju proizvodnje onoga što je za ljudski opstanak važnije od samog zlata, koje je prolaskom Regulusa kroz znak Lava predstavljalo osnovu ekonomskog svetskog sistema. Ipak, svi dosadašnji astrološki pokazatelji koji prate ulazak Regulusa u znak Device idu u prilog promeni klimatskih uslova koji će uticati na to da proizvodnja hrane, ali i njen kvalitet, postanu najtraženija roba na svetskom tržištu. Stoga nam, zbog svih predhodno navedenih astroloških pokazatelja, nova novčanica sa likom velikog naučnika Milutina Milankovića otkriva poruku i o našem prepoznavanju budućih svetskih trendova i osnaživanju one privredne grane koja će za ovu zemlju predstavljati najznačajniju smernicu kretanja ka boljoj budućnosti.


Odalović: Državama se daju svi kulturni spomenici, a Kosovo to nije\nBeta\t 12. oktobra 2015. 09:00\nPredsednik Komisije Vlade Srbije za nestala lica Veljko Odalović izjavio je danas da očekuje da se na dnevni red sednice Izvršnog odbora Organizacije za obrazovanje, nauku i kulturu Ujedinjenih nacije (Unesko) ne uvrsti rasprava o prijemu Kosova u tu organizaciju.\nOdalović je, gostujući na Radio-televiziji Srbije, ocenio da se pokušava da se Kosovo posredno prizna kao država kroz članstvo u svetskim organizacijama.\n“Državama, što Kosovo nije, daju se svi kulturni spomenici. Ja se nadam da će politika biti u drugom planu, da će prevladati ono što je Unesko”, kazao je Odalović.\nOn je dodao da smatra da srpska kulturna baština na Kosovu treba da bude predmet pregovora Beograda i Prištine u Briselu. Kako je naveo, prema Rezoluciji 1244 Saveta bezbednosti UN policija Srbije može da se vrati na Kosovo u određenm broju, a “naročito da čuva srpske manastire”.\n“Ono što se dogodilo 2004. godine pokazalo je da međunarodna zajednica nije odgovorila zadatku i dozvolila je da se tada razaraju najveći kulturni spomenici. Samo su Italijani odbranili Pećku patrijaršiju i Visoke Dečane. Sliku iz Podujeva (na kojoj mladić u neredima pokušava da skine krst sa crkve), koja govori sve, treba ponavljati”, rekao je Odlović.\nKoordinator Upravljačkog tima za uspostavljanje Zajednice srpskih opština (ZSO) Ljubomir Marić kazao je da Srbi u kosovskim institucijama mogu samo da rade na donošenju boljeg zakona o kulturnom nasleđu, jer je, kako je naveo, prethodni bio užasan, ukidao je Srpsku pravoslavnu crkvu i poznavao samo pravoslavnu crkvu, tako da SPC nije imala ingerencije nad svojom imovinom.\n“Kako neko ko je do juče palio srpske crkve može danas da se brine o njima”, upitao je Marić gostujući na RTS-u.\nOn je, govoreći o briselskim pregovorima, kazao da Priština ne poštuje dogovor o ZSO i da to pravda neredima u skupštini, a da je srpska strana počela da radi na izradi statuta ZSO.


DSS - Naučno-obrazovni kamp Hilandara na Zlatiboru\nNaučno-obrazovni kamp Hilandara na Zlatiboru\nVisokoprepodobni arhimandrit Metodije iguman manastira Hilandar, boravio je u poseti opštini Čajetina. Cilj posete odnosio se na nameru Hilandara da u saradnji i uz podršku opštine Čajetina bude izgrađen kompleks, najpre sa namerom za realizaciju naučno-obrazovnih kampova, a zatim da preraste u obrazovnu ustanovu u okviru sistema srednjoškolskog obrazovanja Republike Srbije. Ideja je da se izgradi objekat za obrazovanje sa internatom za smeštaj učenika i terenima za sport i rekreaciju.\nVisokoprepodobni arhimandrit Metodije izrazio je zahvalnost opštini Čajetina na podršci koju pruža, kako obnovi manastira, tako i drugim aktivnostima u kojima Hilandar i opština Čajetina zajedno učestvuju.\nOpština je za pomenuti obrazovno-naučni centar opredelila parcelu od oko 70 hektara kako je i predviđeno Planom generalne regulacije naseljenog mesta Čajetina sa naseljenim mestom Zlatibor II faza, koja će se dalje razraditi Planom detaljne regulacije. Lokacija sa ovom namenom predviđena je Prostornim planom područja posebne namene Parka prirode Zlatibor koji je u izradi.\nPredsednik Skupštine opštine Čajetina Miloje Rajović i član Izvršnog odbora DSS u svom obraćanju starešini manastira Hilandar arhimandritu Metodiju, istakao je da je izgradnja ovakvog jednog kompleksa od velikog značaja za buduće generacije, posebno imajući u vidu sve brži način života uz upotrebu novih tehnologija, te da se đaci danas manje druže. Ovo je sigurno put da mladi zdravije žive, vrate se tradicionalnim vrednostima, boravku u prirodi, a internatski sistem organizacije boravka učenika, omogućiće im da se brže osamostale.\nPolitički trougao u Kraljevu


Više letova iz Beograda tokom nastupajuće zimske sezone - Aviatica\nViše letova iz Beograda tokom nastupajuće zimske sezone\nBeogradski aerodrom predviđa porast broja letova tokom nastupajuće zimske sezone kada će 22 avio-kompanije leteti do 56 odredišta.\nDatum / Date: 27.10.2016.\nTokom zimskog reda letenja na beogradskom aerodromu „Nikola Tesla“, koji će se primenjivati od 30. oktobra do 25. marta 2017. redovan saobraćaj će obavljati 22 avio-kompanije do 56 odredišta u Evropi, Severnoj Americi, Bliskom istoku i Severnoj Africi.\nPrema saopštenju aerodroma najveći novitet u odnosu na prošlogišnju zimsku sezonu je direktan let do Njujorka (JFK) koji će naš nacionaln avio-prevoznik Air Serbia obavljati tri puta nedeljno. Air Serbia će nastaviti tokom zime i sa letovima do Larnake i Hamburga, a let više na nedeljnom nivou je planiran za Berlin, Milano, Tivat i Tiranu.\nKako kažu na aerodromu predviđeno je povećanje ukupnog broja letova svi avio-kompanija od oko pet odsto u odnosu na realizovani broj letova tokom prošlogodišnje zimske sezone.\nNovosti u redu letenja inostranih aviokompanija su da će poljski LOT za tri leta uvećati broj nedeljnih letova za Varšavu, dok će za po jedan let biti uvećan broj nedeljnih letova aviokompanije SWISS za Cirih, Alitalije za Rim, flydubaija za Dubai i TAROM-a za Bukurešt.\nU prvom delu zimske sezone povećan je i broj letova avio-kompanije Wizz Air za londonski aerodrom Luton, a ova kompanija će i za Karlsrue Baden-Baden obavljati i tokom zimske sezone.\nEtihad Airways će za gotovo trećinu uvećati kapacitet na letovima iz Beograda, na kojima će tokom zimske sezone saobraćati avionom tipa Airbus A320. Naš najveći aerodrom će imati priliku ove zime da ugosti i najnoviji regionalni avion švajcarskog SWISS-a Bombardier CS100, čiji je ova avio-kompanija prvi korisnik.\nTokom ovogodišnje zimske sezone, dve izraelske aviokompanije, Israir i Arkia po prvi put su planirale obavljanje serije čarter letova između Beograda i Tel Aviva.\nAerodrom Nikola TeslaBeogradzimski red letenja


Istraživanje Dojče banke: Kripto će zameniti fiat valute do 2030. godine – Bankar.rs\nHome/BANKE/Istraživanje Dojče banke: Kripto će zameniti fiat valute do 2030. godine\nIstraživanje Dojče banke: Kripto će zameniti fiat valute do 2030. godine\nU izveštaju „Zamislite 2030“, strateg Dojče banke, Džim Reid, je podigao svest o izazovima sa kojima se postojeći fiat sistem suočio poslednjih godina, posebno sa pojavom kriptovaluta. Reid je odredio da povećana potražnja ljudi za nematerijalizovanim sredstvima plaćanja i anonimnošću može dovesti više ljudi do digitalnih valuta, piše Cointelegraph.\nIstovremeno, Reid je istakao da će se mejnstrim usvajanjem pojaviti novi izazovi. Među glavnim pretnjama navodnom finansijskom sistemu zasnovanom na digitalnoj valuti, Reid je imenovao zavisnost od električne energije, sajber-napada i digitalni rat. “Ukoliko se to dogodi, linija između kriptovaluta, finansijskih institucija i javnog i privatnog sektora može postati zamagljena”, napisao je Reid.\nDojce banka istraživanje Kriptovalute\nTri godine programa Korak po korak - otvoreno 280 radnih mesta, nefinansijska podrška značajna koliko i finansijska\nNa beogradskom aerodromu počeo pilot projekat olakšanog povraćaja PDV putnicima


„Ovo će biti godina izbora koji će se odvijati na više nivoa, na više mesta, i u više država“ rekao je Ištvan Pastor, predsednik Skupštine Vojvodine i lider Saveza vojvođanskih Mađara gostujući u jutarnjem programu na Panon RTV-u.\nKako je već ranije objavljeno, u Srbiji će 3. aprila biti organizovani izbori za predsednika države, kao i prevremeni izbori za poslanike Narodne skupštine, te izbori za grad Beograd i lokalnu samoupravu u Kuli.\nIstog dana, 3. aprila u Mađarskoj će biti biti održani parlamentarni izbori i referendum o zakonu koji se odnosi na zaštitu dece.\n„Savez vojvođanskih Mađara zainteresovan je za sve ove izbore i naš cilj je da svugde ostvarimo rezultate koji će potvrditi naše političke interese“ rekao je Pastor u razgovoru za Subotički mađarski radio.\nPastor je rekao da još nije poznato da li će istovremeno sa višim nivoima vlasti, biti održani i lokalni i pokrajinski izbori. „Proteklih meseci u više navrata vođeni su dugi pregovori između vlasti i opozicije kako bi se saglasili o promeni izbornih uslova i kako bi oni bili što bliži idealnima. U tom smislu, u skladu sa dogovorima trebalo bi da dođe do izmena više zakona, i između ostalog treba da bude promenjen zakon o lokalnoj samoupravi, odnosno o izbornim pravilima. U teoriji, može se zamisliti da će u sklopu izmena biti stavljena odredba da u određenom roku treba da budu održani izbori u skladu sa novim zakonom. To je teorijska mogućnost. Moram da naglasim da smatram da za to ima veoma malo mogućnosti, i da ukoliko se to ne desi, sigurno neće biti lokalnih izbora“ rekao je Pastor. Takođe, kao predsednik Skupštine Vojvodine ne očekuje ni pokrajinske izbore jer kako je rekao nema naznaka da se bilo ko sprema za njih. Pastor smatra i da za funkcionisanje države veliki problem predstavlja održavanje izbora istovremeno na svim nivoima.\n„Na izbore u Srbiji Savez vojvođanskih Mađara će izaći samostalno, pod svojim imenom, sa svojom listom. Znamo da će biti Mađara i na drugim listama, ali neće biti drugih mađarskih lista, tako da verujem da će mađarski birači imati lak zadatak“ rekao je Pastor.\nSagovornik jutarnjeg radijskog programa u okviru Panon RTV-a dodao je da SVM u Mađarskoj ima dokazanog dugogodišnjeg strateškog partnera u koaliciji FIDES-HDNP.\n„U proteklih deset godina, kroz tri ciklusa mi smo prešli jedan neverovatan i lep put zajedno u cilju izgradnje uslova za održavanje identiteta, opstanka i napretka na rodnom tlu. Mogli smo da se oslonimo na ovu političku snagu i naša namera je da ovu političku opciju održimo na poziciji da i dalje nakon izbora vodi Mađarsku, kao i da nastavimo proces izgradnje“ kazao je Pastor.\nGovoreći o opoziciji u Srbiji, Ištvan Pastor kaže da ne smatra realnom mogućnost njenog ujedinjenja. „Nezamislivo mi je da imaju jednog kandidata za predsednika, pre mi se čini da će ih imati, pet, šest, sedam, osam. Minimalna je mogućnost da načine jednu listu, možda će imati opozicione blokove“ kaže Pastor.\nZa rezultate nedavno održanog referenduma, predsednik Skupštine Vojvodine i SVM-a ocenjuje da su bili važni kao uslov na putu ka priključenju EU, mada ih neće ubrzati, ali bi većinski odgovor „NE“ proces integracije usporio na dugo vreme.\n„Ne verujem da će ove ustavne promene dovesti do promena u svakodnevnom sudijskom poslu. U svakom žitu ima kukolja, kako se to kaže, ali ogromnu većinu u pravosuđu čine ljudi koji svoj posa obavljaju stručno, posvećeno i moralno“ rekao je Pastor.\nGovoreći o mogućem atentatu na predsednika Srbije, Pastor je rekao da nije upoznat sa detaljima, ali da smatra važnim što postoji saradnja između različitih službi bezbednosti i da se ovde ne radi samo o pretnji ličnosti, već pretnji funkciji predsednika države.\nIštvan Pastor je u jutarnjem programu Panon RTV-a govorio i o aktuelnim investicijama u obnovu železničke pruge. Kako je podsetio, izvođači radova na pruzi Subotica – Segedin imaju rok do oktobra, ali radovi napreduju bržim tempom te je moguće da pruga od Subotice do granice bude završena do marta ili aprila ove godine.\n„Ovde se radi ne samo o promeni železničkih pruga i postizanju većih brzina, već i o zameni kompletne signalizacije, samih železničkih stanica kojima će biti vraćen originalni izgled u stilu secesije. Međutim, ono što vidim kao najveći izazov je rešavanje pitanja prelaska granice, jer nije dovoljno samo da voz brzo ide, već i da kontrola na granici bude brza. To je složeno i važno pitanje“ rekao je Pastor.\nPodsetio je da deonica brze pruge od Beograda do Budimpešte treba da bude završena do 2025. godine, te da u narednom periodu kreću radovi na deonici od Novog Sada do Subotice, odnosno do državne granice. „To je ogroman posao, 100 kilometara pruge i oko 1.500 objekata, nadvožnjaka, prelaza, podvožnjaka koje treba izgraditi, ali tako da i dalje funkcioniše život“ kaže Pastor.\nKao i svaki put kada gostuje u jutarnjem radijskom programu na Panon RTV-u Ištvan Pastor je i ovog puta pozvao građane da se vakcinišu, ne samo protiv virusa korone, već i protiv sezonskog gripa. „Nadam se da su u pravu oni koji tvrde da idemo ka kraju pandemije i da ćemo stvoriti kolektivni imunitet. Do tada, ostajem veran stavu da se treba vakcinisati“ kaže Pastor.


SARAJEVO – Služba za zajedničke poslove Bosne i Hercegovine u narednoj godini za organizovanje večera, prijema i druge ugostiteljske usluge, kao i za obezbjeđenje u institucijama BiH planira da iz Budžeta BiH zatraži čak 16,1 milion maraka.\nNaime, iz Budžeta će za održavanje, obezbjeđenje i ugostiteljstvo u institucijama BiH biti izdvojeno 16,1 milion maraka, dok za modernizaciju objekata planiraju nešto više od million KM.\n“Za povećanje nivoa bezbjednosti u institucijama BIH odnosi se oko 14 miliona maraka, dok se za povećavanje nivoa održavanja servisiranja planira oko dva miliona KM. Ovaj projekat se odnosi i na nabavku nove opreme za obezbjeđenje i održavanje unutrašnjih objekata, posebno novokupljenih objekata”, stoji u program rada za 2022. godinu Službe za zajedničke poslove BiH.\nKako je istaknuto Služba je između ostalog nadležna i za pružanje ugostiteljskih usluga u obliku organizovanja raznih prijema, večera, domjenaka, a sve na zahtjev institucija BiH, te uz njihovu finansijsku podršku.\n“U pogledu Odsjeka za ugostiteljstvo, tokom 2022. godine ulagaće se znatna finansijska sredstva i za nabavku opreme i za proširenje broja korisnika, obzirom da je, tokom 2018. i 2019. godine, Služba u svoju nadležnost pružanja usluga preuzela veliki broj novih objekata”, navedeno je u Programu rada.\nKada su u pitanju kapitalna ulaganja u sljedećoj godini, Služba planira investicije u infrastrukturu, a sve, kako tvrde, u cilju poboljšanja nivoa radnih uslova u institucijama BiH, te povećanja kvaliteta i efikasnosti pružanja usluga za tehničko funkcionisanje pomenutih institucija.\nTakođe je planirana i konzervacija i sanacija nacionalnog spomenika u vlasništvu BiH, rezidencije “Konak”.\n“Konzervaciju i sanaciju je neophodno odraditi što prije, budući da je objekat u lošem stanju”, istaknuto je u Programu.\nSlužba se ovim programom obavezala da će u narednoj godini uveliko raditi na poboljšanju svojih usluga, posebno u sektoru ugostiteljstva i tekućeg održavanja objekata.\nTagovi: služba za zajedničke posloveugostiteljstvo


Glavni razlog je odlazak Bruna de Karvalja, doskorašnjeg predsednika lisabonskih "zeleno-belih", koji je želeo našeg stratega kao novog šefa stručnog štaba. Problem je nastao kada je izašlo u javnost da sadašnja privremena uprava ne deli isto mišljenje oko kvaliteta Mihajlovića, tako da planira da dovede novog stratega.\nSada se postavlja pitanje, kako će Sporting otpustiti trenera kojeg je doveo pre osam dana?! Odgovor postoji: u ugovoru 49-godišnjeg Srbina postoji opcija da se taj sporazum raskine u roku od 15 dana, pa će, piše "Rekord", ta klauzula i biti aktiviraao.\nVeliki problemi nastavljaju da potresaju ovaj trofejni portugalski klub, s obzirom na to da nema predsednika, ekipu planira da napusti veliki broj igrača, navijači su burno protestovali, a od ovog utorka popodne, kako to najavljuje štampa, i zvanično neće imati trenera.\nSrpski stručnjak je trebalo da dobije šest miliona evra za tri godine, međutim, sada nije poznato koliko će mu novca pripasti nakon ovakvog odlaska iz kluba. Pojedini portugalski mediji javljaju da se radi o sumi od dva miliona evra, ali to je još nezvanično.\nSiniša Mihajlović je pored bogate igračke karijere vodio mnogo italijanskih klubova, među kojima su Bolonja, Katanija, Fjorentina, Sampdorija, Milan i Torino, a reprezentaciju Srbije vodio je u periodu između 2012. i 2013. godine.\nOstaje da se vidi gde će naš stručnjak na kraju završiti, ali ako se pogledaju njegovi kvaliteti, nema sumnje da će biti mnogo zainteresovanih timova u predstojećem periodu.


Škola dobija novo ruho | Palelive.com\nPočetna Regija Vlasenica Škola dobija novo ruho\nŠkola dobija novo ruho\nVLASENICA – Do ponedjeljka, 3. septembra, kada počinje nova školska godina biće završena sanacija krova područne osnovne škole u vlaseničkoj mjesnoj zajednici Mišari, za koju je 20.000 KM obezbijedio predsjednik Republike Srpske Milorad Dodik, rekao je za Srnu načelnik opštine Vlasenica Miroslav Kraljević.\nPrilikom današnje posjete školi u Mišarima Kraljević je rekao da je sanacija u završnoj fazi i pojasnio da je u okviru radova koje izvodi vlasenička firma “Investprogres” planirana i obnova keramike, ulaznih i unutrašnjih vrata, krečenje prostorija, kao i zamjena poda u školskoj učionici.\n“Ovo radimo za naše osnovce koji će, uvjeren sam u to, biti obradovani novim izgledom škole”, rekao je Kraljević.\nOn je istakao da je planirano da budu sanirani zidovi i fasade, te uređeno školsko dvorište u kojem će biti izgrađeno spomen-obilježje poginulim borcima Vojske Republike Srpske sa prostora Mišara.\nNastavu u područnoj školi u Mišarima, koja radi u okviru Osnovne škole “Vuk Karadžić” iz Vlasenice, u novoj školskoj godini pohađaće 13 učenika.\nPrethodni članakUspjeh izvorne grupe “Rade Jamina” na saboru u Bajinoj Bašti\nNaredni članakOdržana manifestacija “Dani višegradskog meda”


Rusija poslala humanitarnu pomoć Siriji - 12.09.2015, Sputnik Srbija\nAvioni vojno-transportne avijacije Ministarstva odbrane dopremiće u Siriju još jednu humanitarnu pošiljku sa opremom za prvu pomoć i hranom za civilno... 12.09.2015, Sputnik Srbija\n15:07 12.09.2015 (Osveženo: 16:19 05.10.2015)\n© Sputnik / Ramilь Sitdikov / Uđi u foto-galerijuAvion Il-76TD\nAvioni vojno-transportne avijacije Ministarstva odbrane dopremiće u Siriju još jednu humanitarnu pošiljku sa opremom za prvu pomoć i hranom za civilno stanovništvo, piše u saopštenju vojnog resora.\n12 Septembar 2015, 10:03\n„Avionima vojno-transportne avijacije Ministarstva odbrane Ruske Federacije na aerodrom ’Latakija‘ u Sirijskoj Arapskoj Republici upućena je još jedna u nizu humanitarnih pošiljki sa opremom za prvu pomoć i hranom za civilno stanovništvo“, stoji u saopštenju ruskog Ministarstva odbrane.\nOva oprema namenjena je za postavljanje šatorskog kampa, u kojem će biti smešteno više od hiljadu izbeglica.\n„Avioni An-124 ’ruslan‘ dopremaju u Siriju desetine tona humanitarne pomoći koja sadrži dušeke, ćebad, krevete, grejalice, kuhinje za pripremu hrane, posteljinu i cisterne za dopremanje vode“, saopštio je vojni resor.\nNa ’Latakiju‘ se doprema i desetine tona hrane sa dužim rokom trajanja: žitarice, konzerve, dugotrajno mleko i dečja hrana.\nČitava humanitarna pomoć će odmah biti predata civilnim vlastima koje su zadužene za pružanje pomoći lokalnom stanovništvu koje je nastradalo u ratu i izgubilo krov nad glavom.


Opština Lavarone: nova kancelarija ALDA i ALDA+ i mesto održavanja prve radionice sa mladim studentima!\nPartnerstvo između ALDA+ i opštine Lavarone - grada u planinama Trentino - uvek je bilo pozitivno i zasnovano na uzajamnom rastu. Uspešni projekti kao što The Rude Awakening - multimedijalno putovanje stopama svakodnevnog života vojnika na frontu - ili noviji pod nazivom DESIRE”” - usredsređeni na Šumanovu deklaraciju - dva su jasna primera ove sjajne saradnje. Ipak, sada nas raduje da obavestimo sve da ovo partnerstvo ide i korak napred.\nPored Vićenze i Liparija (region Sicilija), od sada ALDA+ ima i svoju treću kancelariju u Italiji u Lavaroneu. Nakon ove velike inicijative, ALDA+ - zajedno sa gradonačelnikom - razvila je kompletan program usluga za građane i zajednicu. 12. maja 2021. godine, odmah nakon proslave „Dana Evrope“ Marko Boaria, izvršni direktor ALDA+; zajedno sa Anom Ditom, koja ima ulogu senior trenera u ALDA+, upoznali su decu iz Lavaronea na prvoj radionici sa temom „Evropska unija i Povelja o osnovnim pravima“ .\nPartnerstvo je uvek bilo pozitivno i zasnovano na uzajamnom rastu\nUzbuđenje zbog ove nove avanture bilo je očigledno, a mladi učesnici su zaista uživali u radionici, posvetivši se svim aktivnostima! Kroz crteže, brejnstorming i još mnogo toga imali su priliku da saznaju više o Evropskoj uniji, njenim vrednostima i principima.\nPored toga, održaće se četiri radionice, otvorene za celu zajednicu - a posebno za studente, poslovne ljude i udruženja, kao što su:\nFunkcionisanje EU i EU institucija\nNovi višegodišnji finansijski okvir\nDirektna i indirektna sredstva\nPored toga, posebna „info tačka“ pružaće informacije jednom mesečno o programima razmene za mlade, o evropskim programima finansiranja, istovremeno pomažući građanima i preduzećima da pristupe regionalnim fondovima.\nI to nije sve. ALDA+ zajedno sa opštinom Lavarone takođe planira da organizuje dalje događaje tokom godine, sa ciljem da olakša učešće građana na lokalnom nivou. I na kraju, ali ne najmanje važno, učešće u okviru /span> UNESCO KLUBA biće dalji podsticaj za nastavak razvoja projekata i obuka podstičući učešće građana, posebno što se tiče UNESCO-ovih misija, poput kulturne raznolikosti, održivog razvoja.\nALDA+, zajedno sa svim članovima ALDA-e, raduje se drugim radionicama i događajima, dok navijaju za ovu sjajnu saradnju: prozor ka Evropskoj uniji i učešću građana okružen snežnim vrhovima.\nPosetite eb prezentaciju opštine Lavarone v


Svaki deseti privrednik u Srbiji svesno ne posluje u skladu sa Zakonom\nSvaki deseti privrednik u Srbiji svesno ne želi da posluje u skladu sa Zakonom, dok svaki drugi propise strogo poštuje, istakao je Milan Stefanović, konsultant za inspekcijski nadzor na skupu pod nazivom „Dan otvorenih vrata“ koji je održan u Regionalnoj privrednoj komori Zaječar. Ovaj sastanak omogućio je privrednicima da razgovaraju sa inspektorima poreske, tržišne, radne, sanitarne i polјoprivredne inspekcije, i da u neformalnom okruženju diskutuju o problemima u svom poslovanju.\nOvo je jedan od osam događaja gde se inspekcije susreću sa privrednicima i zajedno razgovaraju o novim propisima, njihovoj primeni i temama koje se tiču poslovanja i usklađenosti sa propisima, rekao je Milan Stefanović, konsultant za inspekcijski nadzor.\n„Oko 10% privrednika u Srbiji svesno neželi da poštuje Zakone, trećina privrednika u Srbiji je usklađena delimično, dok 50 -60% njih propise itekako poštuju. Tu je reč o mikro, malim i srednjim preduzećima.\nKod velikih kompanija situacija je skroz dugačija. One imaju svoje službe koje im pomažu da 100% budu usklađeni sa propisima“, navodi Stefanović.\nNajviše dilema privrednici su imali u oblasti poreza, naglasio je Stefanović.\n“ Poslovanje sa PDV-om, oblici rada van radnog odnosa, neuplaćivanje doprinosa i poreza, poslovanje poljoprivrednih gazdinstava po pitanju sanitarno-higijenskih uslova i zaštite potrošača, hasap standardi i slično, to su neke oblasti koje najčešće muče naše privrednike“, kaže Stefanović.\nKaren Vestergan, direktor USAID projekta za saradnju za ekonomski razvoj istekla je da je ovo četvorogodišnji projekat kojima se cilj unapređenje poslovnog okruženja sa posebnim naglaskom na mala i srednja preduzeća.\n“ Glavni cilj projekta je smanjenje troškova i administrativnih opterećenja sa kojima se privreda suočava.\nPrivrednici se često žale i na inspekcije koje im dolaze. Ovaj projekat upravo se tiče i sprovođenja Zakona o inspekcijskom nadzoru koji je u Srbiji ustanovljen 2015. godine“, kaže Vestergan.\nNa ovom skupu privrednici su imali mogućnost da razgovaraju sa različitim inspektorima o problemima s kojima se suočavaju u poslovanju, kao i da dobiju pojašnjenja, savete i preporuke za poštovanje zakona i otklanjanje eventualnih propusta u radu.\nDan otvorenih vrata sa inspektorima organizovali su Regionalna privredna komora Zaječarskog i Borskog upravnog okruga, u saradnji sa USAID Projektom saradnje za ekonomski razvoj i EU projektom Podrška Evropske unije.\ndan otvorenih vrata inspektori regionalna privredna komora sastanak


Kapitulacija Dodika – Trasiran put za povratak!\nNaslovna Republika Srpska Kapitulacija Dodika – Trasiran put za povratak!\nNarodna skupština RS usvojila je sinoć 12 zaključaka o političko-ekonomskoj situaciji u BiH.\nU zaključcima se traži da predstavnici RS u Parlamentu BiH predlože zakon o zabrani zloupotrebe pojma genocid.\nOd Vlade RS se traži da u parlamentarnu proceduru uputi zakon o finansiranju nevladinih organizacija.\nNavodi se da u skladu sa zaključcima sa 20. posebne sjednice NS predstavnici RS u Parlamentu BiH, Vijeću ministara i Predsjedništvu BiH mogu da prisustvuju sjednicama, ali na način da u odlučivanju uvažavaju stavove i odluke Narodne skupštine, Vlade i predsjednice RS.\nZaključke su potpisali predstavnici poslaničkih klubova SNSD-a, SP-a, Demosa, Ujedinjene Srpske i NPS.\nZa predložene zaključke glasalo je 50, koliko je bilo i prisutno narodnih poslanika.\nPročitajte sve zaključke:\n– NSRS konstatuje da nisu prestali razlozi zbog kojih je NSRS usvojila zaključke na 20. posebnoj sjednici održanoj 30. jula 2021. godine;\n– NSRS konstatuje da su se predstavnici RS u institucijama BiH ponašali i djelovali u skladu sa zaključcima usvojenim na 20. posebnoj sjednici;\n– NSRS traži da predstavnici RS izabrani u Parlament BiH predlože zakon o zabrani zloupotrebe pojma genocid;\n– NSRS traži od Vlade RS da u parlamentarnu proceduru uputi zakon o finansiranju nevladinih organizacija;\n– NSRS podržava što skorije usvajanje i stupanja na snagu zakona o utvrđivanju porijekla imovine i posebnom porezu na imovinu;\n– NSRS će osnovati radno tijelo za borbu protiv korupcije u svojim aktima predvidjeti da na čelu tog radnog tijela bude predstavnik opozicije;\n– NSRS traži od Parlamenta BiH da prije svake sjednice dostavi Narodnoj skupštini sve materijale na razmatranje radi zauzimanja stavova u adekvatnom vremenskom roku;\n– NSRS traži od Vijeća ministara da prije svake sjednice dostavi sve materijale Vladi RS na razmatranje radi zauzimanja stavova u adekvatnom vremenskom roku;\n– NSRS traži od Predsjedništva BiH da prije svake sjednice dostavi sve materijale predsjednici RS radi zauzimanja stavova u adekvatnom vremenskom roku;\n– NSRS smatra da je u skladu sa zaključcima sa 20. posebne sjednice, da predstavnici RS u Parlamentu BiH, Vijeću ministara i Predsjedništvu BiH mogu da prisustvuju sjednicama, ali na način da u svom odlučivanju uvažavaju stavove i odluke NSRS, Vlade RS i predsjednice RS.\n– NSRS predlaže predsjednici RS da uputi novi poziv predstavnicima institucija i drugih konstitutivnih naroda iz FBiH za razgovor i dijalog o mogućim rješenjima za prevazilaženje trenutne krize u BiH;\n– NSRS ostaje pri stavu da BiH može egzistirati samo na bazi Ustava BiH i dogovora između dva entiteta i tri konstitutivna naroda.


Novi podaci o rastu BDP-a | Znanjem do Posla\nNovi podaci o rastu BDP-a\nBeograd: Realni rast bruto domaćeg proizvoda Srbije u drugom kvartalu 2017. godine iznosio je u stalnim cenama 1,3 odsto godišnje, procena je Republičkog zavoda za statistiku.\nImajući u vidu rast od tek 1,2 odsto godišnje u prvom kvartalu, što je iznos slabiji od očekivanog, analitičari predviđaju skromniju poljoprivrednu proizvodnju i snažniji uvoz koji je direktno u vezi sa jačanjem investicija. Obračun kvartalnog BDP za drugi kvartal 2017. godine, koji je detaljniji i koji se izvodi na nižim nivoima agregiranja metodom deflacije, biće objavljen u saopštenju Kvartalni BDP u Republici Srbiji 31. avgusta 2017. godine.\nEvropska komisija je u najnovijoj ekonomskoj analizi istakla da je “oporavak Zapadnog Balkana u prvim mesecima 2017. nastavljen, mada je rast (Bruto domaćeg proizvoda – BDP) bio sporiji nego u tom razdoblju prošle godine i to naročito u Srbiji koja je najjača ekonomija regiona”.\nEK, međutim, ukazuje naročito na oporavak i bitniji rast industrijske proizvodnje u Srbiji u maju i junu i procenjuje da bi rast BDP-a Srbije mogao dostići 3,2 odsto, dok je u 2016. bio 2,8 procenta.\nStopa nezaposlenosti je u Srbiji smanjena na 14,6 odsto u odnosu na prvo tromesečje prošle godine, a zaposlenost je dostigla 44,2 odsto raspoložive radne snage. Evropska komisija napominje da je inflacija nešto porasla i u aprilu 2017. je dostigla stopu od 4 odsto, mada je u maju ponovo nešto usporena.\nDeficit trgovinskog bilansa je “ključni izazov za većinu zemalja Zapadnog Balkana”, predočava Komisija u Briselu. Taj deficit je, dodaje se, dostigao raspon od 12 odsto BDP u Srbiji, pa do 19 procenata i više u Makedoniji, Albaniji i Bosni, dok je bio preko 38 odsto na Kosovu i Crnoj Gori.\nTakođe navodi da je BDP u regionu rastao zahvaljujući investicijama i privatnoj potrošnji, dok je udeo izvoza u uvozu i dalje bio slab.\nIzvor: seenews.com link


09 Apr Startapi, ukoliko vam je TechCrunch Disrupt željena destinacija, ne smete zaobići Spark.me konferenciju!\nTakmičenje startapa Spark.me održaće se 25. i 26. maja u okviru Spark.me konferencije.\nPobednički startap će dobiti priliku da predstavi svoju ideju pred investitorima iz celog sveta, od 2. do 4. oktobra 2019. godine u San Francisku. Pobednici će dobiti dve povratne avionske karte do San Franciska, hotelski smeštaj za tri dana za dve osobe, dve karte za konferenciju TechCrunch Disrupt San Francisco 2019 i zakupljen štand u TechCrunch Disrupt “Aleji preduzetnika”.\nUčešće u Spark.me startap takmičenju je otvoreno za sve startape koji su osnovani nakon 1. septembra 2017. godine, i koji su do sada primili investicije u ukupnom iznosu manjem od 2,5 miliona dolara.\nZainteresovani startapi se mogu prijaviti za Spark.me startap takmičenje popunjavanjem prijavne forme, nakon čega će proći kroz prvi krug selekcije.\nSpisak 10 izabranih startapa, koji su prošli prvi krug selekcije biće objavljen 22. aprila, na zvaničnom sajtu konferencije.\nRok za prijavu je 15. april 2019. godine.\nZainteresovani startapi se mogu prijaviti za Mobility Fund preko koga im se mogu pokriti troškovi dolaska na konferenciju. U formi je obavezno navesti da ste deo preduzetničkog programa Centra za transfer tehnologije.\nZa više informacija posetite sajt https://spark.me/startups/


Šeranić: Završena vakcinacija zaposlenih u kovid odjeljenjima – mojKontakt portal – Radio Televizija Kontakt\nOvo je danas rekao ministar zdravlja i socijalne zaštite Republike Srpske Alen Šeranić tokom razgovora sa sa ambasadorom Johanom Zatlerom, šefom Delegacije Evropske unije i specijalnim predstavnikom EU u BiH.\nNa sastanku je razgovarano o mjerama koje su u Republici Srpskoj preduzete povodom pojave SARS-CoV-2 virusa, sa naglaskom na napore koji se preduzimaju da se obezbijedi vakcinacija.\nŠeranić je naglasio i da Republika Srpska u narednim fazama vakcinacije planira da primijeni protokole organizacije koji se već uspješno koriste u Srbiji.\nZatler je poručio da je pandemija virusa korona jedan od najvećih izazova sa kojim se suočava kako čitav svijet, tako i BiH, te da je proaktivan i koordinisan pristup u globalno otežanim okolnostima djelovanja prijeko potreban.\nOn je podsjetio da je Evropska unija od početka pandemije izdvojila sedam miliona evra pomoći u vidu medicinske opreme zdravstvenim ustanovama u BiH, uključujući zdravstvene ustanove Republike Srpske.\nŠeranić i Zatler su se složili i da Evropska unija može pružiti značajnu podršku procesu vakcinacije omogućavajući nabavku dijela potrebne opreme i vakcina, te da Republika Srpska može da računa i na takvu podršku.\nŠeranić je zahvalio ambasadoru za donacije u medicinskoj i zaštitnoj opremi koje je u proteklih godinu dana Evropska unije uputila zdravstvenom sistemu u Republici Srpskoj, podsjetivši da su one distribuisane bolnicama i domovima zdravlja.\nNa sastanku je bilo riječi i o epidemiološkoj situaciji u Republici Srpskoj, a Šeranić je ocijenio da su trenutni indikatori epidemije dobri, te je izrazio nadu da će se, uz vakcinaciju, biti u prilici da se epidemija još bolje kontroliše u toku ove godine.


TO Trebinje: Sa kompletnom ponudom na sajmu u Beogradu\nObjavljeno: 19 februar 2018 . u kategoriji Trebinje\nTuristička organizacija grada Trebinja predstaviće kompletnu turističku ponudu na 40. Međunarodnom sajmu turizma u Beogradu koji počinje u četvrtak, 22. februara.\nDirektor Turističke organizacije Trebinje Marko Radić potvrdio je Srni da će tokom tri sajamska dana, ova organizacija imati sopstveni štand, na vrlo atraktivnoj i frekventnoj lokaciji, te istakao da očekuje rekordan broj posjetilaca.\n"U izložbenom prostoru smo predvidjeli četiri info-pulta i dvije staklene vitrine, gdje je planirano da se uz promotivni materijal turističkih subjekata izlože prepoznatljivi i autentični hercegovački proizvodi - vino, med, smokve, ljekovito bilje, suveniri i različiti proizvodi kućne radinosti", rekao je Radić.\nOn je napomenuo da je površina izložbenog prostora na kojoj će izlagati 36 metara kvadratnih, te da su se dobro pripremili, zbog čega se nadaju da će predstavljanje biti uspješno.\n"Za razliku od prethodnih, ove godine ćemo imati i aktivnu prezentaciju zajedničke turističke ponude Nevesinja, Gacka, Bileće, LJubinja i Trebinja u jednom integrisanom proizvodu i jedinstvenoj ponudi", dodao je Radić.\nOčekuje se da će u okviru ovogodišnjeg sajma ponudu predstaviti više od 1.200 domaćih i inostranih izlagača iz više od 56 zemalja svijeta, a da će manifestaciju posjetiti više od 75.000 posjetilaca, zbog čega je ovaj sajam apsolutni lider regiona.\nIz Turističke organizacije Trebinja pozivaju građane Beograda, kolege, saradnike i poslovne partnere, ali i sve potencijalne posjetioce ovogodišnjeg sajma turizma da posjete štand Trebinja, gdje će im biti predstavljeno ono najbolje što Hercegovina nudi.


Krejn: Konflikt neće imati većeg uticaja na poslovne veze Rusije i Zapada\n23 avgust, 2008\nU prvim danima nakon konflikta u Gruziji, mnogi zapadni investitori su odlučili da povuku svoja sredstva iz Rusije. Ruske rezerve u čvrstoj valuti pale su od 8. avgusta do danas za 16 milijardi dolara. Tim povodom razgovarali smo sa, ekonomskim stručnjakom korporacije REND, Kitom Krejnom.\nPo rečima našeg sagovornika, konflikt u Gruziji neće imati većeg uticaja na ukupne poslovne veze između Rusije i Zapada. Evropski biznis, dodaje on, mnogo je više zabrinut zbog ometanja rada stranih kompanija, kao što je «TNK-Britiš petrolium», koje ulažu u energetski sektor Rusije.\n«Mislim da je mnogo veći faktor prepirka «Britiš petroliuma» i ruskih vlasti zbog pogoršanih poslovnih uslova za rad u Rusiji. Zapadni biznis mnogo više brine za sudbinu svojih velikih investicija u rusku energetsku industriju, za koju Rusija smatra da je od strateške važnosti. Rekao bih da je to mnogo važnije od Gruzije.»\nKrejn napominje da je ruska ekonomija dostigla visoki stepen integracije u svetsku ekonomiju, što je svojevrstan garant da Rusija neće povlačiti poteze koji bi ugrozili dalju privrednu i spoljnotrgovinsku ekspanziju zemlje. Krejn dodaje da mnogi ekonomisti prate ruski izvoz nafte i prirodnog gasa, ali često previđaju da Rusija namiruje domaću potražnju velikog asortimana robe trgujući sa Zapadom.\n«Evropa je i dalje najveći trgovinski partner Rusije i to će za dogledno vreme da se nastavi. Istina, veze između Rusije i Evropske unije nisu uvek glatke. Postoje problemi, kao što je ograničeno izdavanje viza ruskim državljanima za putovanja u evropske zemlje. Kriza u Gruziji je dodatni problem, ali ne mislim da Rusija ima nameru da preseče svoje veze sa Zapadom.»\nZapad, naročito evropske zemlje, takođe je zainteresovan da održi bliske privredne veze sa Rusijom, kaže Krejn.\n«Evropske zemlje su uložile ogromna sredstva u Rusiju. Švedska IKEA, je jedan od uspešnijih primera. Bankarski sistem Rusije u sve većoj meri postaje integralni deo evropskog finansijskog sistema. Približno jedna četvrtina bankarskih sredstava Rusije je pod kontrolom zapadnih finansijskih institucija. Ruski energetski sektor mnogo više zavisi od evropskog tržišta nego obrnuto. Evropske zemlje bi mogle da se okrenu drugim snabdevačima, što bi za Rusiju značilo gubitak veoma značajnog potrošača. Dakle, sa stanovišta ekonomije, Evropska unija ima znatnu prednost nad Rusijom.»\nIako Rusija nije jednostavan poslovni partner, ona je ipak uspela da bude primljena u klub evropskih ekonomija, ističe Krejn. Ruska privreda je manja od britanske, francuske ili italijanske, ali je veća od španske -- dodaje Krejn -- i njena budućnost očigledno leži u daljem jačanju trgovinskih i drugih privrednih veza sa evropskim partnerima.


ŽRK BUDUĆNOST: Bojana Jeličić u stručnom štabu - Montenegro magazin\nŽRK BUDUĆNOST: Bojana Jeličić u stručnom štabu\nŽenski rukometni klub Budućnost dobio je veliko pojačanje u stručnom štabu – psiholog Bojana Jeličić od danas je i zvanično član našeg kluba sa kojim je potpisala ugovor do kraja sezone, saopšteno je iz kluba.\nNa tom prvenstvu, Crna Gora je, uz Holandiju, Francusku i Švedsku, bila jedina reprezentacija, koja je imala ,,mentalnog” trenera.\n– Svoj angažman u crnogorskom rukometu, Jeličić će nastaviti u našem klubu, sa ciljem da pomogne rad stručnog štaba i doprinese ostvarivanju visokih ambicija, koji se uvijek postavljaju u Budućnosti – navodi se u saopštenju Budućnosti.\nJeličićeva je još 2005. godine sarađivala sa fudbalerima Crvene zvezde, kasnije je radila sa brojim sportistima, u brojinim sportovima – košarci, odbojci, tenisu, streljaštvu, džudu, karateu.\nU rukometu je radila sa muškom i ženskom reprezentacijom Srbije, a bila je i u stručnom štabu rukometaša Hrvatske.


Najveći problem zdrastvenih sistema u regionu novac – Krstarica\nNajveći problem zdrastvenih sistema u regionu novac\nTanjug 9. novembra 2018. 15:24\nSKOPLJE – Najveći problem zdrastvenih sektora na Zapadnom Balkanu su finansije, ocenio je danas ministar zdravlja Makedonije Venko Filipče, i dodao da zdrastveni sistemi regiona treba prvo da se restruktuiraju, nadograde i ojačaju, a tek onda da primenjuju nova tehnološka rešenja.\nFilipče je nakon panela „Najnovije tehnologije primenjene u sistemu zdrastvene nege“ u okviru samita „Makedonija 2025“ za Tanjug rekao da nema dovoljno novca da se inovativna rešenja u zdravstvu primene na široku populaciju, te da je plan Makedonije da se zdrastvene institucije regionalizuju, a budžeti za nove lekove povećaju.\nObjašnjava, da primena novih tehnologija košta mnogo i u razvijenim zemljama, te da procesi poput sekvencionisanja genoma, 3D tehnologije, specifične imuno terapija i slično prevazilaze mogućnosti sistema i njegov način finansiranja koji je isti u svim zemljama regiona.\n„Treba da razvijamo nove metode finansiranja, nov način korišćenja novca koji se odvaja za zdravstvo, posebno u fondovima za osiguranje, a tek nakon toga da govorimo o specifičnoj tehnologiji koja bi bila dostupna svim našim pacijentima“, naveo je on.\nKada je u pitanju saradnja u regionu, Filipče kaže da ona postoji, ali da je bazirana na ličnim kontaktima zdrastvenih radnika koji se specijalizuju za određene oblasti, pa dele iskustva.\n„Svaka država u regionu je specijalizovana za neku oblast i u tom smeru treba da se ide i u razvoju zdrastvenih sistema regiona. Možemo regionalno pristupiti procesu investiranja u u nove tehnologije u svakoj od država regiona i na taj način da se svaka država specijalizuje za određenu oblast i da se tako usmeravaju pacijenti. Tako bi nove metode bile dostuone svima u regionu, a bio bi kreiran i visok nivo ekspertize“, istakao je on.\nSaradnja Makedonije sa Srbijom postoji, ali je uglavnom na akademskom nivou, kaže on, i dodaje da je ipak pozitivno što saradnja ima dugogodišnju tradiciju.\nNovac koji nedostaje u zdravstvenom sistemu regiona je posledica i niske cene zdrastvenog osiguranja, kaž on i dodaje da je u razvijenim zemljama kavlitet zdrastvene nege viši, jer je i osiguranje veće.\n„Optimista sam i smatram da možemo da započnemo proces kojim ćemo se približiti razvijenim sistemima putem modifikacije našeg zdrastvenog sistema i promene načina plaćanja zdrastvenih usluga. Takođe, treba da koristimo uspešna iskustva razvijenih zemalja u ovom trenutku kada su naši sistemi još u procesu lutanja“, zaključio je on.\nNa panelu o primeni najnovijih tehnologija u zdravstvu govorio je i osnivač i direktor „UniversalDoctor“ Jordi Serrano Pons, koji je na listi top 50 IT lidera u zdravstvu je rekao da doktori još nisu otvoreni za inovacije u zdrastvu, iako već imamo na raspolaganju mnoge digitalne aplikacije za zdravstvo, koje se mogu koristiti i preko mobilnih telefona..\nPons je kazao da će se sve više koristiti nove digitalne tehnologije u zdravstvu i da platformu UniversalDoctor već koristi više od 100 bolnica, preko 400 primarnih zdravstvenih ustanoa i da je oko 300.000 korisnika daunlodovalo tu aplikaciju.\nKaže da je cilj da se unapredi zdravstvena nega, a ne da se stvaraju super ljudi odnosno roboti koji će živeti večno.\nOn je naglasio da će u budućnosti telefoni i i kompjuteri moći lako da utvrde od čega bolujemo.\nKako je rekao, na osnovu raznih indikatora mogu se u ranoj fazi prepoznati neke teške bolesti, poput Parkinsonove, na osnovu analize glasa i slično.\nKardiovaskularni hirurg i generalni direktor „Hospital Regional Gral“ u Meksiku Moises Kalderon je predstavio istorijat stvaranja veštačkog srca i istakao da su ona danas usavršena toliko da ljudi sa njima mogu sasvim normalno da žive i bave se sportom kao i svi drugi ljudi.\nTrajna veštačka srca su veoma skupa i ne mogu svi da ih dobiju, rekao je on predstavivši novu tehnologiju za veštačko srce.\nKalderon je rekao da je cilj da u budućnosti ljudi mogu, umesto da čekaju srce donora, da kupe odgovarajuću ‘pumpu’, to jest veštačko srce u apoteci.\nSara Koen iz organizacije „Liveaid“ kaže da će se tehnolgija još više u budćnosti približiti ljudima, te da su potencijali koje ima u poboljšanju i spašavanju ljudskih života ogromni.\nOna je predstavila ideju na kojoj radi, a koja omogućava poziv lekarskoj ustanovi pomoću daljinskog kako bi ljudi koji se nađu u opasnosti u školi, na poslu, ulici ili u vojsci mogli da se jave profesionalcima koji im preko video i audio sadržaja mogu pružiti pomoć.\nKoen kaže da je tako profesionalna lekarska pomoć „na dohvat ruke“, te da svaka bolnica može da bude „hub“ u kome će se deliti medicinska znanja i ekspertize.


RTS :: Napad na zatvor u Nigeriji, pobeglo više od 1.800 zatvorenika\nSvet Napad na zatvor u Nigeriji, pobeglo više od 1.800 zatvorenika\nutorak, 06. apr 2021, 11:34 -> 12:30\nNapad na zatvor u Nigeriji, pobeglo više od 1.800 zatvorenika\nViše od 1.800 zatvorenika pobeglo je iz zatvora u gradu Overi, na jugoistoku Nigerije, nakon napada naoružanih muškaraca koji su nosili bacače raketa, mitraljeze, eksplozive i puške, saopštili su zvaničnici zatvora.\nNapad na zatvor počeo je juče ujutru oko 2.00 časa po lokalnom vremenu u gradu Overi, u pokrajini Imo.\n"Napad je trajao dva sata, a 1.844 zatvorenika pobeglo je iz zatvora. Napadači su koristili mašinke, zolje i improvizovane eksplozivne naprave kako bi prisilno otvorili kapiju", rekao je portparol zatvora.\nZasad niko nije preuzeo odgovornost za napad na zatvor, ali nigerijska policija je navela da veruje da iza napada stoji zabranjena separatistička grupa naroda Bijafre (IPOB).\n"Preliminarna istraga pokazala je da iza napada stoje pripadnici separatističke grupe naroda Bijafre", rekao je Frank Mba, portparol nigerijske policije.\nTu informaciju u telefonskom razgovoru za Rojters, demantovao je portparol Bijafre.\n"Nismo učestvovali u napadu na zatvor u gradu Overi. Mi ne napadamo zatvorske ustanove", rekao je portparol.\nSecesionistički pokret na jugoistoku zemlje jedan je od nekoliko ozbiljnih bezbednosnih izazova sa kojima je suočen predsednik Muhamadu Buhari, uključujući pobunu islamista na severoistoku koja traje 10 godina, mnoštvo otmica iz škola na severozapadu i pirateriju u Gvinejskom zalivu.


Kurs i Obuka za Sudskog Tumača i Prevodioca za Nemački Jezik\nKurs i obuka za sudskog tumača i prevodioca za nemački jezik - Audio verzija\nOsnovni cilj zbog koga je Obrazovni centar Akademije Oxford u svoju ponudu uvrstio i ovu edukaciju, jeste da svakome ko želi da konkuriše za sticanje zvanja sudski tumač za nemački jezik omogući da se sa celokupnim postupkom overe i obavezama, koje pomenuti stručnjak mora da ispunjava upozna na najbolji način.\nIsto tako se mora naglasiti da stručna obuka i kurs za sudskog tumača, prevodioca za nemački jezik ima za cilj da obezbedi zainteresovanima ispunjenje jednog od mnogobrojnih uslova, vezano za javljanje na konkurs, koji na teritoriji naše zemlje raspisuje Ministarstvo pravde. Moramo napomenuti da se ta vrsta konkursa ne raspisuje u tačno određeno vreme, već pomenuto ministarstvo to čini kada se javi potreba za sudskim tumačima u određenom gradu. Uslovi konkursa su uvek zvanično navedeni, a podrazumeva se da lica koja žele da zvanično postanu vlasnici Rešenja o postavljenju za sudskog tumača za nemački jezik, odnosno koji bi tim poslom da se bave, neizostavno moraju naročito dobro da poznavaju kako taj jezik, tako i srpski, to jest njihov maternji. Međutim, da ne bi bilo zabune, to uopšte ne znači da kandidati moraju završiti Filološki fakultet na katedri za germanistiku, već jednostavno moraju posedovati dokaz da konkretni jezik odlično poznaju.\nPored toga što sudski prevodilac za nemački jezik može uslugu overe bilo kog dokumenta da vrši po zahtevu određenog pravnog ili fizičkog lica, on je svakako u obavezi da uvek odgovori na poziv suda ili, pak neke druge institucije Republike Srbije, koja za njegovim uslugama u određenom trenutku ima potrebu.\nNaglašavamo da će svaki kandidat koji bude postao vlasnik pomenutog rešenja, morati da polaže i zakletvu u okviru nadležne institucija, a kako bi se obavezao da će tajnost podataka sa kojima dolazi u kontakt maksimalno čuvati.\nNa više od 20 lokacija u celoj zemlji, to jest u svim onim gradovima u kojima institucija organizatora za sada ima otvoreno predstavništvo, a u kome postoje uslovi za to, se sprovodi specijalizovani kurs i obuka za sudskog tumača, prevodioca za nemački jezik. Sa tim u vezi se mora istaći da svako ko želi tu edukaciju da pohađa, na prvom mestu mora zvanično da izvrši prijavu, a posle toga i da priloži sva dokumenta koja su potrebna, kako bi bio upisan, s tim što se zahteva i njegovo lično prisustvo u tom trenutku.\nDakle, tri mogućnosti za prijavljivanje su dostupne, a podrazumeva se da svaki kandidat bira upravo onaj način koji mu u određenom trenutku najviše i odgovara. Tako, recimo on može da dođe u izabranu poslovnicu kako bi pružio sve informacije, to jest naveo ovlašćenom licu datum svog rođenja, zatim prezime i ime, te obavezno broj telefona, a kako bi mogao da bude kontaktiran. Takođe, postoji mogućnost i da sve te podatke pošalje u elektronskoj formi i to u bilo kom trenutku, a u radno vreme konkretnog predstavništva prijavu može izvršiti i telefonski.\nPomenuta institucija u ponudi ima mogućnost praćenja nastave online, odnosno na tradicionalan način, to jest u okviru namenskih prostorija koje poseduje svaka poslovnica.\nSvakako se i jedna i druga vrsta edukacije mogu pohađati kako u formi grupne, tako isto i putem individualne. Sasvim je jasno i da je odluka svakog prijavljenog kako će nastavu pohađati, ali mora znati da je obavezno posedovanje računara, ukoliko se odluči za online pristup. Takođe je kandidat, koji želi časove da pohađa preko interneta dužan da ispoštuje pravilo vezano za instaliranje namenskog programa na svoj kompjuter, a u slučaju potrebe može zatražiti pomoć tima za tehničku podršku ove institucije.\nIndividualna obuka i kurs za sudskog tumača, prevodioca za nemački jezik podrazumeva da će nastavi pristupati isključivo jedna osoba, a cilj sprovođenja te vrste edukacije jeste da se maksimalno ispoštuju zahtevi polaznika. Preciznije govoreći, očekuje se da svako ko bude odlučio tako časove da prati, navede nadležnom profesoru, odnosno koordinatoru za nastavu određene poslovnice u kojim terminima mu najviše odgovara predavanja da prati. Takođe je vrlo važno da se oni svi dogovore i kog datuma im odgovara da nastava počne, te je svakako neophodno i da se usaglase oko dinamike, u skladu sa kojom bi časovi tom prilikom trebalo da budu organizovani.\nSvaki pojedinac kome bude više odgovaralo da predavanja pohađa u grupi, prvo mora da zna da se njegovi zahtevi ne uzimaju u obzir, već da je neophodno u potpunosti ispoštovati sve smernice koje u tom slučaju navodi institucija organizatora. Naime, osnovni zahtev za početak nastave u grupi se odnosi na prijavu najmanjeg broja kandidata, a budući da između 4 i najviše 8 ljudi treba da bude u okviru jedne grupe, to podrazumeva da odmah pošto četvoro zainteresovanih izrazi želju tako da prati časove, grupa može da bude kreirana. U najkraćem mogućem roku posle toga, koordinator za nastavu predstavništva u kome su prijavu ti kandidati izvršili, definiše kog datuma počinje grupni kurs i obuka za sudskog tumača, prevodioca za nemački jezik. A isto tako je on obavezan da samostalno precizira kako termine u kojima će časovi da budu organizovani, tako isto i dinamiku njihovog sprovođenja.\nStručna obuka i kurs za sudskog tumača, prevodioca za nemački jezik - plan i program\nU toku uvodnog predavanja će profesori govoriti prisutnima o dužnostima koje sudski prevodilac za nemački jezik u praksi ima, a kako bi oni posle dobijanja zvaničnog Rešenja o postavljenju za sudskog tumača mogli pravilno da ispunjavaju sve svoje obaveze.\nNakon toga će specijalizovani kurs i obuka za sudskog tumača, prevodioca za nemački jezik obraditi jednu od najvažnijih tema, a ona je vezana za celokupan postupak overe dokumenata. Predviđeno je da u tom delu profesori objasne kandidatima i zbog čega je posebno važno da klijenti ispoštuju ono pravilo, koje podrazumeva da na uvid treba da prilože originalna dokumenta za koja zahtevaju overu pečatom sudskog tumača. Takođe će im biti objašnjeno i kako se postupa ukoliko ima određenih grešaka u dokumentima koja neki pojedinac dostavi, a za koja je prevod sa srpskog jezika na nemački urađen ili je, pak u pitanju dokument za koji je izvršeno prevođenje sa nemačkog na srpski jezik, odnosno sa nemačkog na neki druge strani jezik ili sa određenog stranog na nemački.\nMora se naglasiti da sudski prevodilac za nemački jezik nema ovlašćenja da vrši overu Haškim pečatom, čiji je naziv i Apostille, ali je važno da bude upoznat sa postupkom koji se primenjuje ako je potrebno izvršiti i tu vrstu overe, tako da će stručna obuka i kurs za sudskog tumača, prevodioca za nemački jezik jedan deo posvetiti i toj temi.\nPolaznici će imati priliku da prisustvuju i vežbama, a kako bi postupak overe dokumenata različite vrste usavršili, te će svakako akcenat biti stavljen na upoznavanje sa terminologijom sa kojom, generalno sudski tumači za nemački jezik dolaze u dodir tokom postupka overe. A podrazumeva se da će profesori da im objasne i na koji način se usluge ovog stručnjaka naplaćuju, to jest upoznaće ih sa uobičajenom tarifom, koja se primenjuje na teritoriji naše zemlje, a koju bi svaki pojedinac maksimalno trebalo da poštuje.\nKratko će se predavači osvrnuti i na usmeno prevođenje sa srpskog jezika na nemački, odnosno u bilo kojoj drugoj varijanti koja uključuje ovaj jezik, jer u pojedinim slučajevima sudski tumači bivaju angažovani i za takozvani prevod uz pomoć šapata, odnosno konsekutivni. A svakako je pojedincima, koje isključivo interesuje pružanje tih usluga na raspolaganju specijalizovana edukacija, koju takođe Obrazovni centar Akademije Oxford sprovodi.\nSvim polaznicima će biti objašnjeno i šta je to tačno Dnevnik stranaka i poslova, odnosno na koji način se popunjava, a svakako će kurs i obuka za sudskog tumača, prevodioca za nemački jezik obuhvatiti i oblast koja je vezana za adekvatno vođenje evidencije poslova. Uz to će profesori na različitim primerima da im objasne šta je potrebno učiniti, ako ovaj stručnjak pogreši tokom procesa overe, to jest ukazaće im na brojne moguće greške i na pravila, koja se moraju poštovati da do njih ne bi ni došlo.\nZavršni deo edukacije je usmeren na konkurisanje za dobijanje zvanja sudski prevodilac za nemački jezik, tako da će uopšteno svi prisutni saznati šta se od njih očekuje, a zatim i kada se raspisuje konkurs, odnosno kako se postupa nakon sticanja pomenutog rešenja. Pošto pomenuta obrazovna institucija svakom polazniku izdaje i potvrdu o pohađanju ove specijalizovane edukacije, to znači da će on ostvariti svakako jedan od uslova za konkurisanje.\nOtvorena je i mogućnost da ko god želi, a u okviru te institucije, znanja konkretnog jezika koja svakako poseduje, podigne na viši nivo, budući da je u njenoj ponudi i obuka i kurs za nemački jezik, te da se sprovodi na brojnim lokacijama u zemlji.\nGde i u kojim terminima se održava kurs i obuka za sudskog tumača, prevodioca za nemački jezik?\nU trenutku prijavljivanja, odnosno zvaničnog upisivanja, polazniku bivaju ponuđene osnovne opcije, pa na osnovu tog izbora i saznaje kada se organizuje obuka i kurs za sudskog tumača, prevodioca za nemački jezik i na kom mestu. Radi se o tome da je omogućena opcija praćenja nastave kako u grupi, tako isto i individualno, a uz to svaki prijavljeni može izabrati da li će časove da pohađa sa bilo koje lokacije, a preko računara ili će se odlučiti za klasičnu varijantu.\nSvi oni kandidati, koji izaberu predavanja da prate u grupi, moraju biti upoznati sa pravilima koja podrazumevaju prvo zvanično formiranje grupe od najmanje 4, osobe pošto tek posle toga ta vrsta edukacije može da bude organizovana. Potrebno je napomenuti i to da maksimalno osmoro ljudi ima pravo učešća u tom tipu nastave, a zvanični predstavnik institucije organizatora je jedini ovlašćen da donese odluku kog datuma će grupni kurs i obuka za sudskog tumača, prevodioca za nemački jezik početi, te prema kakvoj dinamici će se organizovati i u kojim tačno terminima će polaznici prisustvovati predavanjima. Svakako je naročito bitno, da svi koji su zainteresovani za taj tip nastave znaju da njihovi zahtevi, a vezano za izmene termina, dinamike ili datuma početka ne mogu biti uzeti u obzir i ispunjeni.\nA ukoliko nekome ne odgovara takav vid organizacije, na raspolaganju mu je nastava koju pohađa samo jedan polaznik, to jest individualna. Zapravo je dozvoljeno svakom prijavljenom u tom slučaju, da se dogovori lično sa predavačem, to jest sa koordinatorom za nastavu u izabranoj poslovnici Obrazovnog centra Akademije Oxford o tome kako će se nastava odvijati, u smislu da će oni zajedno odrediti kog datuma će početi, kakvom dinamikom će se odvijati časovi i u kojim će to terminima da bude.\nKlasičan princip se odnosi na onu vrstu edukacije, koja podrazumeva lični dolazak kandidata u namenske prostorijae organizatora, jer se u njima predavanja i odvijaju.\nBudući da se online kurs i obuka za sudskog tumača, prevodioca za nemaki jezik organizuje preko računara, odnosno uz korišćenje namenskog softvera, to je svakako neophodno da kandidat zainteresovan za takvu vrstu praćenja časova, instalira određeni program na svoj računar. A svim onim osobama, koje budu imale potrebu, je dostupna i profesionalna tehnička podrška.\nNa koji način se obuka i kurs za sudskog tumača, prevodioca za nemački jezik sprovodi?\nU ponudi je nekoliko opcija za pohađanje ove edukacije, pa će se svako ko izvrši prijavu opredeliti najpre da li će časove pohađati direktno u predstavništvu Obrazovnog centra Akademije Oxford, a gde se sprovodi klasična edukacija ili mu više odgovara princip, prema kome se organizuje online kurs i obuka za sudskog tumača, prevodioca za nemački jezik. A posle toga će morati zvanično ovlašćenom predstavniku organizatora da kaže i da li je zainteresovan za rad u grupi ili individualno.\nKao što smo već pomenuli, tradicionalan princip sprovođenja časova se odnosi na nastavu, koja je organizovana u prostorijama određene poslovnice organizatora.\nA da bi neko mogao da prati predavanja online, mora da ima kompjuter i da pravilno izvrši instalaciju namenskog softvera, kako bi bez poteškoća prisustvovao predavanjima i to sa bilo kog mesta, gde je dostupna adekvatna internet konekcija.\nRad u grupi uključuje prisustvo najmanje 4 polaznika, a da bi kvalitet edukacije ostao na visokom nivou, predviđeno je da u grupi sme biti maksimum osmoro ljudi. Inače, ne postoji mogućnost da grupna obuka i kurs za sudskog tumača, prevodioca za nemački jezik počne sve dok se ne prijavi dovoljan broj polaznika, a što je u ovom slučaju četvoro njih. Predstavnik poslovnice u kojoj bude bio pomenuti uslov ostvaren, će brzo nakon toga odrediti, najpre tačan datum početka grupne nastave, a zatim definisati i termine, u kojima će biti održavani časovi i svakako, dinamiku. A onda će svakoga, ko je prethodno izvršio prijavu za praćenje te vrste edukacije i obavestiti o ovim detaljima. Ukoliko nekom polazniku ne bude odgovaralo ono što organizator odredi, te eventualno iznese zahtev za izmenom, mora znati da to neće moći da bude ostvareno, budući da se radi o vrlo strogom principu organizacije.\nIndividualni pristup podrazumeva da prijavljeni ima slobodu da se sa zvanično ovlašćenim predstavnikom konkretne poslovnice, odnosno sa profesorom koji je nadležan, dogovori kako će se predavanja organizovati, u smislu da definiše ne samo u kojim terminima, nego i kada će uopšteno nastava početi i kakvom će dinamikom časove da pohađa.\nSpecijalizovani kurs i obuka za sudskog tumača, prevodioca za nemački jezik - trajanje\nBudući da individualna edukacija podrazumeva manji nastavni fond, to je predviđeno da 80 školskih časova bude raspoređeno tako da individualna obuka i kurs za sudskog tumača, prevodioca za nemački jezik traje ukupno 4 meseca. U pitanju je princip organizacije, koji se može okarakterisati kao prilično slobodan, tako da je omogućeno apsolutno svakome ko se opredeli na taj način časove da prati, precizno da odredi ne samo dinamiku njihovog održavanja, nego i datum početka i to direktno sa profesorom, kao i sa ovlašćenim predstavnikom konkretne poslovnice Obrazovnog centra Akademije Oxford.\nUzevši u obzir da je grupni vid edukacije namenjen većem broju polaznika, jer u jednoj grupi pravo učešća ima između četvoro i osmoro ljudi, potrebno je da se najmanji broj njih najpre prijavi, pa tek pošto se formira grupa, definišu se detalji. Zapravo, koordinator za nastavu u predstavništvu navedene institucije, u kome se dovoljan broj lica prijavi će prvo kreirati jednu grupu, a zatim definisati tačne termine, jer je prema važećem pravilniku određeno da grupni kurs i obuka za sudskog tumača, prevodioca za nemački jezik traje ukupno 8 meseci. Nastavnim fondom je obuhvaćeno 192 školska časa, a dinamika koja je definisana podrazumeva da kandidati imaju predavanja na nedeljnom nivou dva puta u trajanju od po 3 školska časa, to jest po 135 minuta nastave u toku jednog dana.\nKoliko košta obuka i kurs za sudskog tumača, prevodioca za nemački jezik?\nPrimetna je razlika u ceni između grupne i individualne nastave, budući da je različit i ukupan nastavni fond, odnosno trajanje i princip organizacije.\nPotrebno je izdvojiti 800 evra za pohađanje edukacije u grupi, a prema propisima taj iznos mora biti obračunat u dinarskoj protivrednosti. Dozvoljava se svakom prijavljenom da, ako želi izvrši plaćanje na rate i to tako da svakoga od 8 meseci trajanja grupne nastave, plaća ratu u iznosu od po 100 evra, u protivvrednosti dinara, a prema važećem kursu na dan kada uplata bude bila izvršena zvanično.\nKako individualni kurs i obuka za sudskog tumača, prevodioca za nemački jezik traje ukupno četiri meseca, to postoji opcija da svakoga od njih kandidat plaća po 325 evra, a ta suma se svakako obračunava u dinarima. Ukupna cena za individualnu edukaciju iznosi 1 300 evra, a podrazumeva se da će vrednost navedene sume biti obračunata po važećem kursu valute.\nKursevi za sudskog tumača i prevodioca za nemački jezik u ostalim gradovima Srbije:\nOn-line kurs nemačkog jezika\nPlacement test iz nemačkog jezika\nKurs za simultano i konsekutivno prevođenje za nemački jezik\nKurs konverzacije sa izvornim govornicima za nemački jezik\nKurs lektorisanja za nemački jezik


Predsednik Rusije Vladimir Putin odgovara na teška pitanja gradjana\nUoči šestogodišnjeg razgovora uživo sa predsednikom Rusije Vladimirom Putinom, ruski građani poslali su, kako se procenjuje, tri miliona pitanja iz svih krajeva Rusije i iz susednog Kazahstana, u kojem živi ogromni broj Rusa.\nLider Kremlja započeo je tročasovni razgovor tvrdnjom da je uspon ruske privrede snažniji od očekivanog, ne zahvaljujući izvozu prirodnih bogatstava, kao što su nafta i metali, već razvoju građevinarstva, transporta, komunikacija i investicija. Putin je takodje rekao da je u Rusiji nedavno natalitet ponovo počeo da raste i da je zahvaljujući najmanjoj stopi smrtnosti od 1999. godine, dostigao najviši nivo u poslednjih 15 godina.\nGledaoci su postavljali pitanja o nezaposlenosti, inflaciji i saobraćajnim gužvama, kao i pitanja vezana za susednu Ukrajinu, članstvo u Svetskoj trgovinskoj organizaciji i američko prisustvo u Iraku. Putin je rekao da se slaže sa predsednikom Bušom da bi medjunarodne snage trebalo da napuste Irak tek kada vlada te zemlje bude u stanju da stabilizuje situaciju.\nMedjutim, Putin je rekao da se ne slaže sa američkim predsednikom oko datuma povlačenja trupa, založivši se za određivanje roka za to, dodajući da u suprotnom irački lideri neće žuriti da razviju sopstvene bezbednosne snage.\nPutin je rekao da njegovi najnoviji kontakti sa visokim američkim funkcionerima pokazuju da oni razumeju ruske zabrinutosti povodom predloženog antiraketnog sistema, koji Sjedinjene Države žele da izgrade u centralnoj Evropi. On je dodao da će Rusija braniti svoje interese ukoliko bi zabrinutosti Moskve bile ignorisane.\nŠto se ruskih oružanih snaga, predsednik Putin je rekao da se ruski strateški bombarderi i nuklearne podmornice sada modernizuju i da se specijalna pažnja poklanja obaveštajnom aparatu, aparatu za elektronsko ratovanje, kao i običnim vojnicima.\nPutin je rekao da planovi Rusije nisu samo veliki već grandiozni i istakao da će ruske snage biti kompaktne, ali da će dugi niz godina biti u stanju da brane bezbednost Rusije.\nŠto se tiče domaće politike, ruski lider je odgovarao na pitanja o ruskoj fudbalskoj reprezentaciji, o bezbednosti na Kavkazu, velikim gradskim saobraćajnim gužvama, o pomoći porodicama sa više dece, infrastrukturi za invalide, digitalnoj televiziji i visokim cenama mleka.\nOdgovarajući na to ruski predsednik je kritikovao lokalne vlasti zbog podrške monopolima za proizvodnju mlečnih prerađevina koji veštački podižu cene, dodajući da su mu najteži zadaci borba protiv siromaštva i nastojanje da smanji jaz izmedju bogatih i siromašnih.